title: Moisés Solana

text: Solana kilpaili myös F2-luokassa vuonna 1968 Lotuksella Jaraman radalla Madridissa. Hän testasi myös Ferrarin F2-autoa ja ajoi Lolalla ja McLarenilla USSRC- ja CanAm-sarjoissa vuosina 1966–1968 voittaen ensimmäisen USRRC pistekilpailun Group 7 -sarjoissa ensimmäisessä kansallisessa kilpailussa Méxicossa. Hän yhä pitää kaikkia ennätyksiä Meksikon tiekilpailukategoriassa ja Meksikon Magdalena Mixhugan radalla.


title: Moisés Solana

text: Solana oli pitkään ainoa kuljettaja, joka on kilpaillut F1-sarjassa autolla numero 13. Tämä tapahtui Meksikon GP:ssä 1963. Numeroa käytettiin F1-sarjan osakilpailussa seuraavan kerran vasta kaudella 2014, kun Pastor Maldonado valitsi sen itselleen. Solana menehtyi heinäkuussa 1969 kilpa-ajossa menetettyään McLareninsa hallinnan ja törmättyään siltaan.


title: Talvikolmio

text: Talvikolmio on Orionin Betelgeuzen, Pienen koiran Procyonin ja Ison koiran Siriuksen muodostama tunnettu talvisen yötaivaan asterismi. Suomessa talvikolmio näkyy vaivattomasti.


title: Alex Soler-Roig

text: Alex Soler-Roig (s. 29. lokakuuta 1932) on entinen espanjalainen F1-kuljettaja. Hän osallistui kymmeneen F1-osakilpailuun kausina 1970–1972. Hän karsiutui neljästi ja keskeytti kuudesti eikä saavuttanut pisteitä. Hän osallistui myös useisiin MM-sarjaan kuulumattomiin kilpailuihin.


title: Jeff Betancourt

text: Jeff Betancourt on yhdysvaltalainen elokuvaleikkaaja. Hänen leikkaamiaan on neljä 25 eniten ansainneesta yliluonnollista kauhua sisältäneestä elokuvasta. Hän on ohjannut vuonna 2008 valmistuneen videona julkaistun "Boogeyman 2" -elokuvan.


title: Talvisota (täsmennyssivu)

text: Talvisota voi tarkoittaa seuraavia:


title: Lanosteroli

text: Lanosteroli (CHO) on tetrasyklinen triterpenoidi. Se on yhdiste, josta kaikki steroidit ovat johdannaisia.


title: Lanosteroli

text: Kahden farnesyylipyrofosfaatin kondensoituessa syntyy skvaleenimolekyyli. Varsinainen lanosterolisynttesi tapahtuu yhdeksässä osassa, joista ensimmäisessä skvaleenimono-oksigenaasi eli skvaleeniepoksidaasi hapettaa skvaleenin 2,3-oksidoskvaleeniksi. 2,3-Oksidoskvaleenista muokataan lanosterolisyntaasientsyymin avulla lanosterolia. Rengasmaisen rakenteen syntyminen tapahtuu useassa osassa. Lanosterolimolekyylissä on seitsemän kiraliakeskusta


title: Lanosteroli

text: Kaikki steroidit pohjatuvat lanosterolin rakenteeseen, josta ne muokataan erilaisten entsyymien avulla. Lanosterolista muokataan muun muassa kolesterolia yhdeksällätoista itsenäisellä reaktiolla. Näissä tarvittavat entsyymit ovat sitoutuneet eliöiden soluseinämiin.


title: Kava (täsmennyssivu)

text: Kava voi viitata seuraaviin:


title: Pál Titkos

text: Pál Titkos (6. tammikuuta 1908, Kelenvölgy, Itävalta-Unkari – 8. lokakuuta 1988, Budapest, Unkari) oli unkarilainen jalkapalloilija ja jalkapallovalmentaja. Hän edusti Unkaria Ranskan MM-kisoissa 1938 ja teki loppuottelussa Italiaa vastaan maalin. Koko turnauksessa Titkos pelasi kaksi ottelua. Seurajoukkue tasolla Titkos edusti budapestilaista MTK Hungária sekä óbudalaista Budai 33:sta. Valmennusurallaan Titkos valmensi mm. Egyptin maajoukkuetta.


title: Rome Kanda

text: Rome Kanda on japanilainen juontaja ja koomikko. Hän asuu Yhdysvalloissa. Hän juontaa ohjelmaa "Banzuke", jossa hän esiintyy nimellä Kei Kato. Kanda on juontajana myös ohjelmassa "Jenkit kisaavat Japanissa".


title: STS-9

text: STS-9 oli Nasan avaruussukkulaohjelman yhdeksäs ja Columbia-sukkulan kuudes lento. Laukaisu tapahtui 28. marraskuuta 1983 kello 16:00 UTC-aikaa Kennedyn avaruuskeskuksesta. Lento päättyi laskeutumiseen 8. joulukuuta kello 23:47 Edwardsin lentotukikohtaan.


title: STS-9

text: Lennon kuusihenkinen miehistö oli siihenastisista suurin. Komentajana toimi kokenut Gemini-, Apollo- ja sukkula-astronautti John Young. Toista kertaa avaruuteen matkasi lennon tehtäväspesialistina Skylab-astronautti Owen K. Garriott. Ensimmäisellä lennollaan olivat lentäjä Brewster H. Shaw sekä spesialistit Robert A. Parker, Byron K. Lichtenberg ja saksalainen ESA:n astronautti Ulf Merbold.


title: STS-9

text: Hyötykuormana lennolla oli ensimmäistä kertaa Spacelab 1 -laboratoriomoduuli. Miehistö suoritti moduulissa yhteensä 73 eri koetta mm. fysiikasta, materiaalitutkimuksesta sekä lääke- ja tähtitieteestä.


title: STS-9

text: Lennon paluu viivästyi kahdeksalla tunnilla sukkulan järjestelmiä ohjaavista neljästä tietokoneesta kahden kaatuessa. Lisäksi aivan laskeutumisen loppuvaiheessa Columbian APU-generaattoreissa syttyi polttoainevuodon seurauksena tulipalo, joka aiheutti huomattavia vaurioita generaattoreihin.


title: György Sárosi

text: György Sárosi (15. syyskuuta 1912, Budapest, Itävalta-Unkari – 9. kesäkuuta 1993, Genova, Italia) oli unkarilainen jalkapalloilija ja jalkapallovalmentaja. Hän edusti Unkaria kaksissa maailmanmestaruuskilpailuissa 1934 sekä 1938. World Soccer -lehti valitsi Sárosin vuosisadan 87. parhaaksi jalkapalloilijaksi 1999. Koko seurajoukkueuransa Sárosi edusti budapestiläistä Ferencvárosia, jossa hän teki 351 maalia 383 pelissä.


title: Ullsfjorden

text: Ullsfjorden (, ) on vuono Tromssan läänissä Pohjois-Norjassa. Se sijaitsee Tromssan, Lyngenin ja Karlsøyn kuntien alueella.


title: Ullsfjorden

text: Vuono on yhteydessä Pohjoiseen jäämereen Karlsøyn kunnassa Vannsundetin kautta Helgøysundetista sekä Karlsøyn ja Skjervøyn kuntien rajalla Fugløysundetista. Hieman Fugløysundetia etelämpänä Ullsfjordenin kanssa risteytyy myös Lyngenin vuono. Tromssan kunnassa vuonosta johtaa haara (Grøttsundet) myös Tromssan kaupungin luo. Vuono haarautuu etelämpänä vielä Sørfjordeniin ja Kjoseniin (Muotkalahti).


title: Korihaiden kausi 2009–2010

text: Kausi 2009–2010 on Korihaiden 29. SM-sarjassa. Joukkue pelaa ottelunsa Pohitullin palloiluhallissa. Päävalmentajana toimii neljättä kauttaan Jyri Lehtonen, jolla on seuran kanssa sopimus kevääseen 2011 saakka. Korihait sai liigalisenssinsä yhdessa kaikkien muiden seurojen kanssa 17. kesäkuuta 2009.


title: Korihaiden kausi 2009–2010

text: Pohitullin palloiluhallia remontoitiin kesän 2009 aikana. Pelikenttä siirtyi turva-aluemääräysten vuoksi 1,5 metriä pääkatsomon suuntaan, jolloin nykyinen pääkatsomo siirrettiin salin eteläpäätyyn. Pääkatsomoon tuli uusi jyrkempi katsomo, jolloin myös sen kapasiteetti laski. Tällä Korihait ja Uusikaupunki pyrkivät nostamaan kapasiteettia 2000 henkeen, joka vaaditaan Korisliiga-seuroilta vuonna 2012.


title: Korihaiden kausi 2009–2010

text: Kenttä laajennettiin FIBA:n vuoden 2012 sääntöjen mukaisesti: kolmen pisteen viiva siirtyi puoli metriä taaksepäin ja lisäksi korin alle piirrettiin törmäysalue. Areena onkin tiettävästi ensimmäinen pelipaikka Suomessa, jossa siirrytään jo tuleviin sääntömuutoksiin.


title: Korihaiden kausi 2009–2010

text: Kauden 2008–2009 jälkeen seurassa jatkoivat Jussi Kumpulainen, Heikki Saaristo ja Bojan Sarcevic, joilla oli sopimus vielä seuraavallekin kaudelle. Ognjen Kuzmićin kanssa Korihait teki kauden 2008-2009 päätteeksi jatkosopimuksen, joka kestää kevääseen 2011 saakka.


title: Korihaiden kausi 2009–2010

text: Mikko Jalosen kanssa Korihait teki 1+1 vuotisen sopimuksen. Jalonen oli pelannut Korihaissa jo kausina 2003-2005.


title: Korihaiden kausi 2009–2010

text: Petri Heinonen pelasi Korihaissa vuokralla jo kaudella 2008–2009, jonka jälkeen Heinonen solmi Korihaiden kanssa 1+1 vuotisen sopimuksen.


title: Jacqueline Hein

text: Jacqueline Hein (o.s. Todten, s. 29. toukokuuta 1954) on entinen itäsaksalainen keihäänheittäjä ja olympiamitalisti.


title: Jacqueline Hein

text: Jacqueline Todten saavutti keihäänheitossa olympiahopeaa Münchenin 1972 olympialaisissa tuloksella 62,54 m. Hän heitti vasta viimeisellä heitollaan yli 60 metriä ja nousi sillä kolmannelta sijalta toiseksi. Rooman EM-kilpailuissa 1974 hän saavutti hopeaa tuloksella 62,10 m. Vuonna 1976 hän avioitui entisen kuulantyöntäjän Siegbert Heinin kanssa ja sijoittui nimellä Jacqueline Hein Montréalin olympialaisissa neljänneksi tuloksella 63,84 m. Hän heitti jälleen parhaan tuloksensa viimeisellä heittokierroksella ja ohitti maannaisensa Sabine Sebrowskin mutta samalla heittokierroksella yhdysvaltalainen Kathy Schmidt nousi saksalaisten ohi pronssille.


title: Plateaux

text: Plateaux on yksi Togon viidestä alueesta. Plateaux´n asukasluku on arviolta noin 1 222 000 (2006) ja pinta-ala 16 974 km². Alueen pääkaupunki on Atakpamé.


title: Plateaux

text: Plateaux´n alue rajoittuu idässä Beniniin, lännessä Ghanaan, pohjoisessa Centralen alueeseen ja etelässä Maritimen alueeseen.


title: Plateaux

text: Maritimen alue jakaantuu yhdeksään prefektuuriin:


title: Kathy Schmidt

text: Kathryn Joan (Kathy) Schmidt (s. 29. joulukuuta 1953) on entinen yhdysvaltalainen keihäänheittäjä. Hän on yhä vuonna 2009 viimeisin yhdysvaltalainen keihäänheiton olympiamitalisti.


title: Kathy Schmidt

text: Schmidt saavutti keihäänheitossa olympiapronssia Münchenin 1972 olympialaisissa tuloksella 59,94 m, jonka hän heitti ensimmäisellä heitollaan. Montréalin 1976 olympialaisissa hän saavutti toisen olympiapronssinsa tuloksella 63,96 m. Hän heitti yli 60 metriä vasta viimeisellä heittokierroksella ja nousi viidenneltä sijalta kolmanneksi ohi kahden itäsaksalaisheittäjän.


title: Kathy Schmidt

text: Kathy Schmidt heitti Fürthissä 11. syyskuuta 1977 keihäänheiton maailmanennätyksen 69,32 m. Ennätys pysyi hänen nimissään kesäkuuhun 1979, jolloin itäsaksalainen Ruth Fuchs otti sen takaisin nimiinsä.


title: LG KS360

text: LG KS360 on LG Electronicsin vuoden 2008 toisella vuosipuoliskolla julkaisema nuorisolle suunnattu 2G-puhelin.


title: LG KS360

text:
Puhelimessa on sivusta liukuva qwerty-näppäimistö, jolla on nopea
lähettää tekstiviestejä.
Puhelimessa on kahden megapikselin kamera ilman automaattitarkennusta.


title: Kimmo Tauriainen

text: Kimmo Tauriainen (s. 16. maaliskuuta 1972 Rovaniemi) on entinen suomalainen jalkapalloilija. Hän oli pelipaikaltaan vasen laitahyökkääjä.


title: Kimmo Tauriainen

text: Tauriaisen ura alkoi Rovaniemen Palloseurasta. Hän nousi edustusjoukkueeseen kaudella 1989, jolloin RoPS voitti pronssia. Tauriainen pelasi Rovaniemellä neljä kautta kunnes siirtyi 1. divisioonassa pelanneeseen Kontulan Urheilijoihin. Hän edusti Kontua kolme kautta, minkä jälkeen hän päätyi niin ikään 1. divisioonassa pelanneiden Kemin Palloseuran ja Gamlakarleby Bollklubbin kautta Atlantikseen 1998. Tauriainen oli mukana nostamassa Atlantista Veikkausliigaan kauden 2000 päätteeksi ja voittamassa Suomen Cupia 2001. Atlantiksesta Tauriainen suuntasi Norjan pääsarjan IK Startiin. Yhden kauden jälkeen Tauriainen palasi Suomeen FC Jokereihin, josta hän siirtyi Myllykosken Palloon kaudeksi 2004. Hän kärsi kaudella pahasta loukkaantumisesta, mutta oli mukana voittamassa cupia. Seuraavalla kaudella Tauriainen voitti MyPassa mestaruuden. Tauriainen palasi vielä takaisin Atlantikseen 2006, mutta lopetti aktiiviuransa kauden päätteeksi polvivamman vuoksi.


title: Kimmo Tauriainen

text: Kimmo Tauriainen ei noussut veljiensä Pasin ja Vesan tapaan koskaan A-maajoukkueeseen, mutta hänellä on tilillään kaksi maaottelua futsalissa.


title: Kimmo Tauriainen

text: Pelaajauransa jälkeen Kimmo Tauriainen on toiminut liikelahja- ja painopäällikkönä veljensä Pasin perustamassa Duosport-urheiluliikeketjussa.


title: Argentina Menis

text: Argentina Menis (s. 19. heinäkuuta 1948 Cernele, Dolj, Romania) on entinen romanialainen kiekonheittäjä ja olympiamitalisti.


title: Argentina Menis

text: Menis sijoittui Helsingin EM-kilpailuissa 1971 kiekonheitossa neljänneksi tuloksella 59,04 m. Münchenin 1972 olympialaisissa hän saavutti hopeaa tuloksella 65,06 m. Rooman EM-kilpailuissa 1974 hän saavutti hopeaa tuloksella 64,62 m. Montréalin 1976 olympialaisissa hän sijoittui kuudenneksi tuloksella 65,38 m. Prahan EM-kilpailuissa 1978 hän oli vielä yhdeksäs tuloksella 58,36 m.


title: Argentina Menis

text: Menis heitti Constanțassa 23. syyskuuta 1972 eli muutama viikko olympialaisten jälkeen kiekonheiton maailmanennätyksen 67,32 m. Toukokuussa 1973 olympiavoittaja Faina Melnik vei ennätyksen takaisin nimiinsä.


title: Antonín Puč

text: Antonín Puč (16. toukokuuta 1907 Jinonice, Itävalta-Unkari – 18. huhtikuuta 1988 Praha, Tšekkoslovakia) oli tšekkoslovakialainen jalkapalloilija ja jalkapallovalmentaja. Hän edusti Tšekkoslovakiaa vuosien 1934 ja 1938 maailmanmestaruuskilpailuissa ja voitti 1934 hopeaa. Seurajoukkuetasolla Puč edusti suurimman osan urastaan Slavia Prahaa.


title: Antonín Puč

text: Tšekkoslovakian jakautuessa kahdeksi valtioksi ja maajoukkueeksi, Pučin 34 maalia jäivät yhteisen maajoukkueen ikuiseksi ennätykseksi. Tšekin maajoukkueen osalta ennätys kesti vuoteen 2005 asti ennen kuin Jan Koller teki 35. maalinsa.


title: Luettelo diplomaattisista edustustoista Suomessa

text: Tämä on luettelo diplomaattisista edustustoista Suomessa. Kunniakonsulaatit eivät ole luettelossa.


text:
Helsingissä sijaitsee kaikki Suomessa olevat 65 suurlähetystöä.
96 valtiota on akkreditoinut suurlähettiläänsä Suomeen muusta suurlähetystöstä.


text: Helsingissä sijaitsevat seuraavat muut diplomaattiset edustustot:Suomessa sijaitsee seuraavat kansainvälisten järjestöjen edustustot. Kyseessä on järjestön päämaja tai pääkonttori, ellei muuta ole mainittu.


title: Aggtelek

text: Aggtelek (nimi merkitsee ""Vanha maapalsta"") on kylä Borsod-Abaúj-Zemplénin maakunnassa Unkarissa. Kylä on tunnettu laajoista tippukiviluolista, jotka sijaitsevat sen lähellä, Baradla-Domican luolastossa. Tämä on osa Unescon maailmanperintöluetteloon kuuluvia Aggtelekin ja Slovakian karstimaan luolia. Luolasto on nykyisin Aggtelekin kansallispuisto.


title: Aggtelek

text: Aggtelek sijaitsee lähellä Slovakian rajaa, 50 kilometrin päässä luoteeseen maakunnan pääkaupungista Miskolcista.


title: Aggtelek

text: Ensimmäinen tunnettu maininta Aggtelekistä on vuodelta 1295. Tuolloin se tunnettiin nimellä "Ogogteluk". Mongolien miehitettyä Unkarin 1200-luvulla kylä raunioitui vuosikausiksi.


title: Aggtelek

text: Vuonna 1858 Aggtelek tuhoutui tulipalossa. Toisen maailmansodan itärintama oli hyvin lähellä kylää, mikä aiheutti lisää tuhoa.


title: Vasilka Stoeva

text: Vasilka Rafailova Stoeva (, s. 14. tammikuuta 1940 Kotel, Sliven, Bulgaria) on entinen bulgarialainen kiekonheittäjä ja olympiamitalisti.


title: Vasilka Stoeva

text: Stoeva saavutti Münchenin 1972 olympialaisissa kiekonheitossa pronssia tuloksella 64,34 m. Rooman EM-kilpailuissa 1974 hän sijoittui kahdeksanneksi tuloksella 57,12 m.


title: Katariina Pantila

text: Katariina Meri-Tuulia Pantila (ent. Lönnqvist 2005–2008, o.s. Hyttinen; elokuu 1981 Hämeenlinna – 8. maaliskuuta 2010 Turku) oli nokialainen sairaanhoitaja, joka tuomittiin 19. toukokuuta 2009 elinkautiseen vankeuteen murhasta ja murhan yrityksestä.


title: Katariina Pantila

text:
Tampereen käräjäoikeuden mukaan Pantila oli kesällä 2007 Ylöjärvellä olevassa hoitolaitoksessa hoitajana toimiessaan murhannut siellä hoidettavana olleen kehitysvammaisen vanhuksen pistämällä tähän insuliinia. Hän oli myös yrittänyt murhata kahdeksan kuukauden ikäisen sukulaislapsen insuliinilla samana kesänä nykyisen Ylöjärven Kurussa.
Pantilaa syytettiin myös pahoinpitelyistä, kun hän syyttäjän mukaan oli antanut potilaille lääkitykseen kuulumattomia lääkeaineita. Pahoinpitelysyytteet käräjäoikeus kuitenkin hylkäsi. Mielentilatutkimuksen mukaan Pantila oli teot tehdessään syyntakeinen, mutta hänellä oli tutkimuksen mukaan narsistinen persoonallisuushäiriö. Hovioikeus piti voimassa käräjäoikeuden antaman elinkautisen tuomion.


title: Katariina Pantila

text: Pantila löydettiin kuolleena sellistään Turun vankilasta 8. maaliskuuta 2010, vain muutamia päiviä hovioikeuden päätöksen jälkeen. Alibi uutisoi lehtensä numerossa 10/2012 Pantilan lesken syyttävän vankilan henkilökuntaa laiminlyönneistä kuoleman yhteydessä.


title: Chris Willis

text: Christopher ”Chris” Willis (s. 1969 Dayton, Ohio) on yhdysvaltalainen laulaja-lauluntekijä ja musiikkituottaja. Hän on alun perin ollut gospel-laulaja, mutta myöhemmin hän aloitti laulamisen yhteistyössä disko-house-artisti David Guettan kanssa.


title: Chris Willis

text: Nykyään Willis asuu Atlantassa Georgian osavaltiossa.


title: Jotain annettavaa

text: Jotain annettavaa ("Something's Gotta Give") on romanttinen komedia vuodelta 2003. Pääosia esittävät Jack Nicholson sekä Diane Keaton, joka sai roolisuorituksestaan parhaan naispääosan Oscar -ehdokkuuden.


title: Jotain annettavaa

text: Harry Sarbon (Nicholson) on newyorkilainen musiikkimoguli ja naistenmies, jolla on tapana tavata itseään huomattavasti nuorempia naisia. Romanttinen viikonloppu hänen viimeisimmän ihastuksensa kanssa keskeytyy, kun hän saa sydänkohtauksen. Harry selviää säikähdyksellä muttei malta jäädä sairaalaan lepäämään, vaan lähtee Erica Barry -nimisen naisen (Keaton) rantahuvilalle toipumaan. Pian nämä kaksi rakastuvat toisiinsa mutta Harry ei voi mitään sille seikalle, että hän ei ole sitoutuvaa tyyppiä, vaan ikuinen poikamies.


title: Angelo Schiavio

text: Angelo Schiavio (15. lokakuuta 1905, Bologna, Italia – 17. huhtikuuta 1990, Bologna, Italia) oli italialainen jalkapalloilija. Hän pelasi koko uransa bolognalaisessa Bologna FC 1909:ssä. Maajoukkueessa Schiavio saavutti maailmanmestaruuden sekä olympiapronssin. Hän teki ratkaisumaalin vuoden 1934 maailmanmestaruuskilpailujen loppuottelussa Tšekkoslovakiaa vastaan jatkoajalla.


title: Trikiiri ja dikiiri

text: Trikiiri ja dikiiri ovat ortodoksisen kirkon jumalanpalvelusvälineitä. Kysymyksessä on kaksi kynttilänjalkaa: Pyhää Kolminaisuutta kuvaava trikiiri on kolmihaarainen ja Kristuksen kahta luontoa – jumalallista ja inhimillistä – kuvaava dikiiri kaksihaarainen.


title: Trikiiri ja dikiiri

text: Piispa käyttää näitä kynttilöitä siunatakseen kirkkokansaa. Väliajat kynttilöitä kantavat alidiakonit. Trikiiri ja dikiiri ovat aina mukana saatoissa silloin kun piispa toimittaa jumalanpalvelusta. Samoin silloin, kun piispa Suuren saaton jälkeen suitsuttaa alttarissa ja solealla, hän kantaa toisessa kädessään dikiiriä ja ylidiakoni tai vanhin diakoneista trikiiriä.


title: Trikiiri ja dikiiri

text: Tapa on peräisin Bysantin hovista. Sitä noudatetaan kaikissa muissa jumalanpalveluksissa paitsi ei Jaakobin liturgiassa, joka periytyy alkuseurakunnan noudattamasta kaavasta ja josta siis puuttuvat kaikki bysanttilaiset vaikutteet.


title: Rio Urubu

text: Rio Urubu on Amazonin sivujoki Brasiliassa, Roraiman osavaltiossa. Se virtaa luoteesta kaakkoon ja yhtyy Amazonin pääuomaan Manausin itäpuolella. Joen pituus on 430 km. Se tulvii säännöllisesti, joten sen varsilla on várzea-kasvillisuutta.


title: Eva Šuranová

text: Eva Šuranová (o.s. Kucmanová, 24. huhtikuuta 1946 Ózd, Borsod-Abaúj-Zemplén, Unkari – 31. joulukuuta 2016) oli slovakialainen Tšekkoslovakiaa edustanut yleisurheilija ja olympiamitalisti. Hänen päälajinsa oli pituushyppy.


title: Eva Šuranová

text: Šuranová saavutti Münchenin 1972 olympialaisissa pituushypyssä pronssia tuloksella 667 cm. Rooman EM-kilpailuissa 1974 hän hävisi viidellä senttimetrillä Unkarin Ilona Bruzsenyákille ja sai hopeaa tuloksella 660 cm. Montréalin 1976 olympialaisissa hän jäi karsinnassa ilman tulosta. Tyttönimellään Kucmanová hän osallistui jo 1960-luvulla kaksiin EM-kilpailuihin: Budapestissa 1966 hän sijoittui 12:nneksi tuloksella 598 cm ja Ateenassa 1969 hän oli seitsemäs tuloksella 621 cm.


title: Eva Šuranová

text: Eva Kucmanová saavutti vuosina 1966–1967 kaksi sisäratojen EM-mitalia 4 × 1 kierroksen viestijuoksussa. Dortmundissa 1966 saavutuksena oli pronssi ajalla 1.22,3 ja Prahassa 1967 hopea ajalla 1.14,0. Molemmissa kisoissa kierroksen pituus oli 160 metriä.


title: Acadia

text: Acadia ( ja ) on Pohjois-Amerikan koillisosassa sijaitseva alue, jonka noin väestöstä valtaosa on ranskankielistä. Maantieteellisesti Acadia käsittää osia kolmesta Kanadan itärannikon provinssista: pohjoisia ja itäisiä osia New Brunswickista sekä yksittäisiä paikkakuntia Prinssi Edwardin saaresta ja Nova Scotiasta. Nykykäsityksen mukaan Acadiaan kuuluu myös osia Newfoundland ja Labradorista. Joidenkin näkemysten mukaan Acadia on oikeastaan tunnustamaton kansakunta.


title: Acadia

text: Kulttuuris-maantieteellisenä alueena Acadia voidaan mieltää laajempana kokonaisuutena, jolloin alue kattaa edellä mainittujen alueiden ohella Yhdysvaltojen Louisianan osavaltion sekä ne paikkakunnat Quebecin provinssissa ja Mainen osavaltiossa, joihin acadialaiset asettuivat asumaan pakkomuuton jälkeen 1700-luvulla. Osa Louisianan asukkaista on heidän jälkeläisiään cajuneita.


title: Acadia

text: Acadia oli osa Ranskan siirtomaata Uutta Ranskaa. Ennen kuin ranskalaiset perustivat alueelle ensimmäisen siirtokuntansa vuonna 1604, Amerikan alkuperäiskansat olivat asuneet siellä jo yli ajan. Ranska menetti alueen vuonna 1713 Britannialle. Tästä seurasi acadialaisille vaikea ajanjakso "Grand dérangement", johon liittyi ranskankielisen väestön karkotus vuosina 1755–1763 sekä alueen jakaminen osiin. Maanpaosta 1700–1800-lukujen vaihteessa palanneita acadialaisia syrjittiin lainsäädännöllä, jolla pyrittiin muun muassa rajaamaan ranskankielisen väestön asuma-alueita. Acadialaisten historiaa ja kulttuuria elvytti 1800-luvun jälkipuoliskolla Acadian renessanssi, jota katolinen kirkko osaltaan edisti.


title: Acadia

text: Vuonna 1867 Britannian siirtomaat Pohjois-Amerikassa yhdistettiin Kanadan dominioksi, joka sai itsehallinnollisen aseman. Acadia sai ensimmäiset kansalliset symbolinsa ja instituutionsa vuonna 1881 ensimmäisen Acadian kansalliskokouksen seurauksena. Acadialaiset osallistuivat molempiin maailmansotiin, vaikka vastustivatkin Kanadassa 1917 käyttöön otettua asevelvollisuutta. Sotien jälkeinen aika aina 2000-luvulle asti oli Acadiassa yhteiskunnallisen protestoinnin sävyttämää. Tuolloin ranskankieliset acadialaiset saavuttivatkin useita oikeuksia ja vapauksia, ja etenkin New Brunswickin acadialaisyhteisö toimi tässä kehityksessä suunnannäyttäjänä.


title: Acadia

text: Karkotusten ja englantilaistamisen vaikutukset ovat yhä nähtävillä Acadian väestössä, eivätkä ranskankieliset acadialaiset ole historian saatossakaan täysin sulautuneet alueensa valtakulttuuriin. Acadialaisilla ei ole omaa poliittista puoluetta, mutta paikallishallinnon tasolla ja tietyillä aloilla, kuten terveydenhuollossa ja koulutuksessa, aluetta edustaa virallisesti Acadian kansallinen yhdistys (ransk. Société nationale de l’Acadie, SNA).


title: Acadia

text: Acadian talous on ollut kasvussa ja monipuolistunut 1900-luvun lopulta lähtien. Tämän ansiosta alueen talous ei ole enää vain perinteisten elinkeinojen kuten kalastuksen varassa. 1960-luvulla Acadian vahvaan suulliseen perinteeseen pohjautuvaa kulttuuria alettiin korostaa. Tätä kulttuurin kukoistusta edesauttoi ranskankielinen Monctonin yliopisto, joka on myös alueen merkittävin korkeakoulu ja tutkimuslaitos. Acadiassa julkisen sektorin palveluita tarjotaan laajalti ranskan kielellä, joskin niiden saatavuus vaihtelee paikkakunnittain. Alueen tärkeimpiä medioita ovat sanomalehti "L’Acadie nouvelle" (suom. Uusi Acadia) sekä radiokanava Radio-Canada Acadie.


title: Acadia

text: Vaikka acadialaiset asuvat hajallaan eri puolilla Pohjois-Amerikkaa, acadialaisalueet ovat edelleen vahvassa vuorovaikutuksessa keskenään. Acadialaista yhteisöllisyyttä edistävät erilaiset tapahtumat, joihin lukeutuvat esimerkiksi acadialaista ja cajun-kulttuuria esittelevä "Congrès mondial acadien" -kulttuurifestivaali sekä acadialaisten vuosittainen urheilukilpailu "Jeux de l’Acadie".


title: Acadia

text: Amerikan alkuperäiskansoja on asunut Acadian alueella jo ainakin ajan. Eurooppalaisista Acadiassa kävivät ensimmäisinä viikingit jo 900-luvulla. Runsaiden turskakantojen perässä alueelle matkasi myöhemmin Euroopasta kalastajia 1200-luvulta lähtien.


title: Acadia

text: Acadia esiintyi oletettavasti ensimmäisen kerran muodossa "Arcadie" vuonna 1524. Ranskan kuninkaan Frans I:n palveluksessa ollut italialainen tutkimusretkeilijä Giovanni da Verrazano käytti kyseistä nimeä kuvatessaan Delmarvan niemimaata. Alueen puiden kauneus muistutti Verrazanon mielestä samannimistä aluetta Kreikassa. Eräiden historiantutkijoiden mukaan Acadia tulisi jostakin alueen alkuperäiskansojen sanasta: joko micmac-kielen sanasta "algatig", ”leiriytymispaikka” tai malecite-passamaquoddy-kielestä.


title: Acadia

text: Ranskalainen tutkimusmatkailija Jacques Cartier teki ensimmäisen tutkimusmatkansa alueelle vuonna 1534 ja kohtasi matkallaan mi'kmaq-intiaanikansan. Vasta vuonna 1604 Pierre Dugua de Mons perusti Acadian siirtokunnan. St. Croix’n saarelle perustettuun siirtokuntaan muutti arviolta 80 ihmistä, joista kuitenkin 36 menehtyi keripukkiin jo ensimmäisen talven aikana. Seuraavana vuonna siirtokunta muutettiin Port-Royaliin, Fundynlahden rannalle, joka sijaitsee nykyisen Nova Scotian alueella. De Mons menetti kaupallisen monopolinsa ja palautti kaikki siirtolaiset Ranskaan vuonna 1607. Vuonna 1613 englantilainen tutkimusmatkaaja Samuel Argall otti Acadian Englannin hallintaan karkottaen suurimman osan alueen väestöstä. Vuonna 1621 Englannin parlamentti muutti siirtokunnan nimen Nova Scotiaksi, ja alueelle alkoi muuttaa siirtolaisia Skotlannista. Vuonna 1631 Ranska nimitti Charles de la Tourin Acadian kenraaliluutnantiksi ja rakennutti linnakkeet Cape Sable- ja Saint John -saarille. Seuraavana vuonna solmitussa Saint-Germain-en-Layen sopimuksessa Acadia luovutettiin Ranskalle, mikä merkitsi skotlantilaisen siirtokunnan lakkauttamista. Kuvernööri Isaac de Razillyn johdolla Acadian pääkaupunki siirrettiin LaHaveen, ja samalla alueelle tuotiin jälleen 300 uutta siirtolaista. Syy pääkaupungin siirtämiselle oli Razillyn kiinnostus merikaupan kehittämiseen maanviljelyn sijaan.


title: Acadia

text: Ranskalaiset lähetyssaarnaajat osallistuivat alueen kolonisaatioon vuodesta 1613 lähtien, mutta ensimmäiset puukirkot rakennettiin vasta 1680-luvulla. Razillyn kuoleman (1636) jälkeen hänen seuraajansa Charles de Menou d’Aulnay de Charnizay siirsi pääkaupungin Port-Royaliin. D’Aulnayn ja la Tourin valtataistelu johti lopulta sisällissotaan. Ennen kuolemaansa vuonna 1650 d’Aulnay ehti tuoda alueelle muutamia uusia perheitä, minkä ansiosta siirtokunta onnistui vahvistamaan autonomiaansa.


title: Acadia

text: Vuonna 1654 Ranska ja Englanti ajautuivat jälleen sotaan. Englanti valloitti Acadian. Vuonna 1667 solmitussa Brédan sopimuksessa Acadia luovutettiin takaisin Ranskalle. 1670-luvulla Port-Royalin asukkaat alkoivat perustaa uusia kyliä, kuten Beaubassinin ja Grand-Prén. Kuvernööri William Phips valloitti Acadian vuonna 1690 Englannille, kunnes Ryswickin sopimus palautti alueen jälleen Ranskalle 1697.


title: Acadia

text: Acadian asuttaminen tapahtui suurimmaksi osaksi Razillyn ja d’Aulnay-Charnizayn virkakausilla, jolloin alueelle muutti väkeä eri osista Ranskaa ja Baskimaata. Siirtolaisten tarkkaa alkuperää on kuitenkin erittäin vaikea määrittää, sillä heistä on olemassa vain hyvin vähän dokumentoitua tietoa. Vain kahden perheen tarkka alkuperä on pystytty määrittämään.


title: Acadia

text: Utrechtin sopimuksessa vuonna 1713 Acadia luovutettiin Isolle-Britannialle, jolloin Acadia nimettiin uudelleen Nova Scotiaksi. Utrechtin sopimus ja siihen liitetty Englannin kuningatar Annan kirje takasivat acadialaisille mahdollisuuden lähteä Nova Scotiasta ilman erillisiä ehtoja. Samaan aikaan Ranska pyrki houkuttelemaan siirtolaisia muuttamaan Saint Johnin ja Cape Bretonin saarille, joista jälkimmäinen oli korvannut Placentian ranskalaisten kaupankäynnin keskuksena. Saarten hankalien elinolosuhteiden takia suurin osa Nova Scotiassa asuvista acadialaisista päätti kuitenkin jäädä aloilleen. Englantilaisia asukkaita sen sijaan ei ollut Nova Scotiassa vielä nimeksikään. Englantilaiset yrittivätkin estää acadialaisia lähtemästä Nova Scotiasta, sillä muuten alueelle ei olisi jäänyt tarpeeksi maanviljelijöitä. Lisäksi englantilaiset pelkäsivät acadialaisten mukanaan viemien kauppasuhteiden vaikuttavan Cape Bretonin saaren ja muiden alueiden valtasuhteisiin. Ranskalaiset puolestaan ajattelivat, että jäämällä Nova Scotiaan, acadialaiset estäisivät alueen englantilaisen kolonisaation.


title: Acadia

text:
Vuonna 1720 ranskalaiset rakennuttivat Cape Bretonin saarelle Louisbourg-nimisen linnakkeen varmistaakseen valta-asemansa saarella. Samaan aikaan merkittävä määrä siirtolaisia Ranskasta ja Newfoundlandista muutti saarelle. Itävallan perimyssodan aikaan ranskalaiset yrittivät saada Nova Scotian takaisin haltuunsa. Yritys epäonnistui, ja britit valloittivat Louisbourgin vuonna 1745. Seuraavana vuonna ranskalaiset järjestivät mittavan sotilasoperaation Nova Scotian valtaamiseksi, mutta operaation aikana iskenyt kova myrsky aiheutti laivaston rivien hajoamisen. Puolet joukoista menehtyi myrskyssä. Ranskalaisten maajoukot onnistuivat saamaan haltuunsa New Minasin kylän, josta britit kuitenkin karkottivat heidät nopeasti.
Vuonna 1748 solmitussa Aachenin rauhassa Saint Johnin ja Cape Bretonin saaret annettiin Ranskalle. Englantilaiset kokivat päätöksen saarten luovutuksesta nöyryyttävänä. He päättivätkin muuttaa strategiaansa ja tehdä lopun niin ranskalaisten kuin acadialaistenkin läsnäolosta alueella. Niinpä Iso-Britanniasta lähti siirtolaista, jotka perustivat Halifaxin kaupungin vuonna 1749. Acadialaiset pyrkivät pysymään puolueettomina, joten heidän muuttoaaltonsa suuntautui Ranskan hallussa olevien alueiden laidoille. Englantilaiset yrittivät edelleen saada acadialaiset Englannin kuninkaan alamaisiksi. Ranskalaiset taas julistivat kapinallisiksi ne, jotka eivät vannoneet uskollisuutta Ranskan kuninkaalle. Vuosien 1751 ja 1754 välillä molemmat osapuolet rakennuttivat tahoillaan linnoituksia ja valmistautuivat uuteen sotaan.


title: Acadia

text: Vuosina 1755–1764 tapahtunut acadialaisten karkotus oli osa Britannian sotatoimia Uudessa Ranskassa. Tänä aikana alueen noin 14 100:sta acadialaisesta 11 500 karkotettiin. Vain välttämään karkotuksen ja jäi siirtokuntaan.


title: Acadia

text: Estääkseen acadialaisten osallistumisen sotilaallisin toimiin englantilaisia vastaan Nova Scotian kuvernööri Charles Lawrence aloitti acadialaisten maastakarkotuksen Beauséjourin taistelussa saavutetun voiton jälkeen vuonna 1755. Vuoteen 1763 mennessä naapuriterritoriot oli liitetty Nova Scotiaan ja acadialaiset karkotettu Uuteen-Englantiin. Monet onnistuivat pakenemaan ranskankielisiin siirtokuntiin, kuten Kanadaan tai Saint Johnin saarelle (nykyinen Prinssi Edwardin saari). Vaihtoehtoisesti he piileskelivät alkuperäisasukkaiden joukossa. Monet siirtokunnat kieltäytyivät vastaanottamasta acadialaisia, minkä vuoksi nämä karkotettiin Englantiin tai palautettiin Nova Scotiaan. Vuonna 1758 Saint Johnin saari tyhjentyi asukkaista lähes kokonaan. Kaksi kolmannesta karkotettiin Ranskaan ja loput pakenivat Restigouche-joelle tai Quebeciin. Vuonna 1763 Ranskan siirtomaat luovutettiin Britannialle. Acadialaiset karkotettiin imperiumin alueilta. Osa acadialaisista pakeni Ranskan hallintaan jääneille Saint-Pierre ja Miquelonin saarille, mutta lähes kaikki heistä karkotettiin uudelleen vuonna 1778. Yli puolet acadialaisista menehtyi karkotusten aikana.


title: Acadia

text: Pariisin rauhan allekirjoittamisen jälkeen vuonna 1763 karkotetut acadialaiset muuttivat pääasiassa Nova Scotiaan, mutta myös Antilleille, Ranskaan, Louisianaan sekä Quebeciin. 12 000 uudisasukasta Uudesta-Englannista oli jo asettunut entisiin Acadian kyliin. Koska laki kielsi acadialaisia perustamasta liian suuria yhteisöjäheidän oli asetuttava tietyille heille varatuille maille englanninkielisten joukkoon. Vaihtoehtoisesti heidän oli perustettava uusia kyliä entisen Acadian kaukaisiin kolkkiin, eli joko Cape Bretonin saarelle, Prinssi Edwardin saarelle tai tulevan (1784) New Brunswickin alueelle. Suurin osa valitsi jälkimmäisen vaihtoehdon. Entisistä acadialaiskylistä ainoat, joita ei ollut varattu englanninkielisille, olivat Pobomcoup ja Trois-Riviersin vasen ranta sekä Beaubassin. Karkotetut asettuivat vähitellen Halifaxiin ja Canson salmen rannalle sekä vuodesta 1767 lähtien St. Maryn lahdelle, Tousquetiin ja Pobomcoupiin. Vuodesta 1780 alkaen he asettuivat Chéticampiin ja Margareehen.


title: Acadia

text: Lähes puolet Ranskan noin 8000:sta acadialaisesta siirtyi Louisianaan vuonna 1785 ilmeisesti sattumanvaraisista syistä. Joukko Saint-Malosta kotoisin olevia acadialaisia asettui Falklandinsaarille vuonna 1764. Suurin osa lähti saaristosta seuraavien vuosien aikana, mutta joidenkin sukujen jälkeläisiä jäi näille saarille sekä Montevideoon Uruguayhin.


title: Acadia

text: Saint Johnin jokilaaksosta paenneet acadialaiset alkoivat vuodesta 1785 lähtien muuttaa Madawaskaan, joka sijaitsee New Brunswickin luoteisosassa Yhdysvaltojen rajalla. 1700-luvun loppuun mennessä acadialaisista oli asettunut Atlantin rannikkoprovinsseihin (engl. "The Maritimes"), mutta heidän maanpaosta paluunsa jatkui 1820-luvulle asti. 1900-luvun toiselle puoliskolle asti rannikkoprovinssien siirtokunnat levittäytyivät pitkin rannikkoa sekä sisämaahan. Tällä ajanjaksolla lukuisien brittiläisten siirtolaisten saapuminen korosti acadialaisten vähemmistöasemaa entisestään. Useat tekijät vaikuttivat väestön muuttoliikkeeseen: etenkin uskonnollisen yhteyden merkitys korostui. Kirkon rakentaminen tai papinviran perustaminen oli yleensä merkki siitä, että yhteisö oli asettunut paikalle pysyvästi.


title: Acadia

text: Atlantin rannikkoprovinssit saivat kukin itsehallinnon vuonna 1850. Ratkaisuksi vapaakaupan aiheuttamiin taloudellisiin ongelmiin ehdotettiin rannikkoprovinssien muodostamaa unionia. Charlottetownin konferenssin osanottajat ehdottivat kuitenkin Kanadan liittovaltion muodostamista. Liittovaltio hyväksyttiin vastustuksesta huolimatta vuonna 1867 Lontoossa. Myös acadialaiset olivat liittovaltion vastustajien joukossa.


title: Acadia

text: Omavaraistalous oli yhä vallitseva käytäntö, sillä ttekniikka kehittyi hitaasti. Joillakin alueilla onnistuttiin monipuolistamaan viljelyä: jopa perunoita aloitettiin tuottamaan myyntiin. Rautatie alkoi kehittyä vuodesta 1850 lähtien. Rautatie lisäsi etenkin englanninkielisten vaurautta,mutta tarjosi mahdollisuuksia myös acadialaisille. Vuodesta 1856 lähtien acadialaiset alkoivat avata pieniä tehtaita ja jopa liikkeitä. Metsä- ja kalastustalous olivat tärkeitä alueilla, joilla viljelysmaat olivat vähissä.


title: Acadia

text: François-Xavier Lafrance avasi vuonna 1854 Memramcookiin ensimmäisen ranskankielisen korkeakoulun, "le Séminaire Saint-Thomasin". Korkeakoulu joutui sulkemaan ovensa vuonna 1862, mutta Sainte-Croix’n seurakunnan papit avasivat sen myöhemmin St. Josephin yliopistona.


title: Acadia

text: Acadiassa perustetuilla uskonnollisilla naistenyhdistyksillä oli ratkaiseva rooli koulutuksessa ja terveydenhoidossa. Notre-Damen seurakunnan sisaret Montrealista avasivat sisäoppilaitoksia Prinssi Edwardin saarelle. Ensimmäinen ranskankielinen sanomalehti, "Le Moniteur acadien," perustettiin vuonna 1867.


title: Acadia

text: Keskiluokka alkoi muodostua 1860-luvulta lähtien. Saint-Josephin ja Sainte-Annen yliopistot edesauttoivat koulutetun eliitin muodostumista Acadiaan. Eliitti jakautui ainakin neljään eri ryhmään. Kaksi näkyvintä ryhmää olivat papisto ja asiantuntija-ammattien harjoittajat, esimerkiksi lakimiehet, lääkärit ja notaarit. Näiden lisäksi useat maanviljelijät ja kauppiaat saavuttivat arvostetun aseman yhteiskunnassa.


title: Acadia

text: Acadian kansalliskokouksia on pidetty vuodesta 1881 lähtien. Kansalliskokoukset olivat julkisia tilaisuuksia, joissa kansa sopi yhdessä tärkeistä projekteista. Tällaisia olivat esimerkiksi maatalouden kehityksen ja ranskankielisen koulutuksen edistäminen sekä acadialaisen, katolisen papiston muodostaminen.


title: Acadia

text: Acadian kansallinen yhdistys (SNA) perustettiin vuonna 1881. Sen tarkoituksena on edistää Acadian asioita. Yhdistyksen ansiosta Acadialla on kansallisia symboleita: lippu, kansallinen juhlapäivä, tunnuslause ja kansallishymni.


title: Acadia

text: Édouard Leblancista tuli ensimmäinen acadialainen piispa vuonna 1912. Vuosien 1881 ja 1925 välillä perustettiin ainakin kolme katoliseen kirkkoon kuuluvaa uskonnollista ryhmää. Niiden alaisuudessa toimivilla luostareilla oli suuri vaikutus acadialaisten koulutuksen parantamiseen sekä kulttuurielämän kohottamiseen. Nämä uskonnolliset ryhmät myös perustivat ensimmäiset tyttökoulut Acadiaan.


title: Acadia

text: 1920-luvulla perustettiin Ranska–Acadia-komitea (ransk. "Comité France-Acadie").


title: Acadia

text: Nationalismin aikakaudella erityisesti taloudellinen kehitys oli merkittävää. Kehitys näkyi siinä, että Acadia oli kokonaisvaltaisesti mukana Kanadan teollistumisessa ja kaupungistumisessa. Maaltamuutto ei ollut Acadiassa yhtä merkittävää kuin muualla Kanadassa. Monet kuitenkin asettuivat Monctoniin, Yarmouthiin, Amherstiin ja Uuden-Englannin kaupunkeihin. Niissä miehet työskentelivät tehtaissa ja naiset kehräämöissä.


title: Acadia

text: Osaa Acadian ranskankielisestä eliitistä uhkasi sulautuminen anglosaksiseen enemmistöön. Vuosien 1880 ja 1940 välillä syntyi erilaisia kolonialistisia liikkeitä. Liikkeet yrittivät hillitä kansan maaltamuuttoa ja saada acadialaisia pois kalastusteollisuuden parista, joka kuului suurimmalta osin ulkomaalaisille yrityksille. Lisäksi kolonialistiset liikkeet yrittivät auttaa perheitä pärjäämään vaikeina 1930-luvun laman aikoina, sillä lama koetteli aluetta pahoin.


title: Acadia

text: 1950-luvulla acadialaiset saivat näkyvämmän roolin rannikkoprovinssien taloudessa, politiikassa ja kulttuurissa. Acadialaisten arvojen ja kulttuurin vaaliminen kotioloissa helpotti ranskankielisen koulutusjärjestelmän luomista varsinkin New Brunswickissa. Acadialaisen kulttuurin elinvoimaisuus ja alkuperäisyys suhteessa Kanadan englantilaisiin ja amerikkalaisiin kulttuureihin vähensi assimilaation eli sulautumisen vaikutuksia ja auttoi rannikkoprovinssien acadialaisen vähemmistön tunnustamisessa.


title: Acadia

text: Acadialaisen kulttuurin selviytyminen ei ollut varmaa kaikista saavutuksista huolimatta. Quebecin autonominen liike idässä ja englanninkielisten ajama kaksikielisyyden vastustus lännessä vaikuttivat kaikkialla Kanadassa 1960-luvulla. Myös acadialaiset jakautuivat poliittisten mielipiteidensä puolesta kahteen leiriin. Osapuolet kykenivät silti yhteistyöhön oikeutensa säilyttämiseksi.


title: Acadia

text: Monet kriisit ravistelivat Acadiaa 1980-luvulla: työttömyys sekä alueelliset eroavaisuudet olivat suuria. Toisaalta kaivos- ja turveteollisuus kukoistivat monipuolistaen Prinssi Edwardin saaren taloutta. Tämä hyödytti acadialaisia ja lisäsi tarvetta palkata kaksikielistä työvoimaa. New Brunswickin talousneuvosto perustettiin vuonna 1979 ja Atlantin rannikkoprovinssien taloudenedistämisjärjestö vuonna 1988. Taloudellinen yhteistyö säilyi tärkeänä. Yhä useampi acadialainen työllistyi. Työllisyysaste yli kolminkertaistui vuosien 1961 ja 1986 välillä nousten 17 %:sta 59 %:iin.Työttömyysaste puolestaan aleni vuosien 1986 ja 1999 aikana 20 %:sta 10–14 %:iin. Vuonna 1986 kahdella kolmasosalla työllistyneistä acadialaisista oli vähintään yhtä suuret tulot kuin kanadalaisilla keskimäärin.


title: Acadia

text: New Brunswickissä sijaitsee Acadian suurin ranskankielinen väestökeskittymä. Väestökeskittymä on ollut edelläkävijä ranskankielisten oikeuksien puolestapuhujana. New Brunswickissa on sen perustamisajankohdasta lähtien ollut kouluja ja ranskankielistä opetusta, tosin vaihtelevalla määrällä. Ranskankielinen opetus saatiin turvattua vasta silloin, kun New Brunswickin opetusministeriö jaettiin vuonna 1964 kahteen englannin- ja ranskankieliseen osaan.


title: Acadia

text: Prinssi Edwardin saarella tunnustettiin oikeus ranskankieliseen koulutukseen ja hallintoon 1980-luvulla. Tämä johti Prinssi Edwardin saaren ranskan kielen koulutoimikunnan perustamiseen vuonna 1990. Acadian provinssitason kouluneuvosto perustettiin Nova Scotiaan vuonna 1996, mutta ranskankielisten koulujen perustaminen ei ollut vielä mahdollista muun muassa joidenkin poliitikkojen vastustuksesta johtuen. Ensimmäinen ranskankielinen koulu avattiin vuonna 1984 Newfoundland ja Labradoriin. Vuonna 1996 sinne perustettiin ranskankielinen, provinssitason kouluneuvosto.


title: Acadia

text: New Brunswickin entisen pääministerin Frank McKennan poliittiset toimet pienensivät acadialaisen yhteisön roolia. Toimet johtivat Saint-Sauveurin ja Saint-Simonin mellakoihin vuonna 1997. Acadia sai myös virallista tunnustusta, kun New Brunswickin ranskankielinen yhteisö tunnustettiin vuonna 1993". Grand dérangementin" (acadialaisten karkotuksen) aiheuttamat vääryydet tunnustettiin vuonna 2003. Karkotuksen muistopäivä ja siihen liittyvät monumentit tunnustettiin vuonna 2005. Vuonna 1994 järjestettiin ensimmäinen Acadian maailmankongressi (ransk. "Congrès mondial acadien").


title: Acadia

text: Vuonna 2001Atlantin rannikkoprovinssien (engl. "The Maritimes") asukkaista 276 355 puhui äidinkielenään ranskaa. Heistä suurin osa oli acadialaisia. Kun mukaan lasketaan nykyisin englantia äidinkielenään puhuvat henkilöt, acadialaisia on Atlantin rannikkoprovinsseissa yhteensä arviolta 500 000. Kanadan valtion tilastokeskuksen, Statistics Canadan, väestönlaskennan mukaan acadialaisia oli vuonna 2001 kuitenkin vain 96 145.


title: Acadia

text: Väestölaskennan mukaan useat acadialaiset kokivat olevansa esimerkiksi kanadalaisia tai ranskalaisia. Väestönlaskennassa ei aikaisemmin ollut edes mahdollista määritellä itseään acadialaiseksi. Kuitenkin vuodesta 1986 lähtien acadialaisten määrä on kasvanut merkittävästi.


title: Acadia

text: Acadialaisten osuus on siis Atlantin rannikkoprovinssien väestöstä ja Kanadan ranskankielisestä väestöstä . Ranskankielisiä on New Brunswickin asukkaista , Prinssi Edwardin saarelaisista ja Nova Scotian asukkaista .


title: Acadia

text: Acadialaisväestön merkittävä osuus New Brunswickin asukkaista selittyy väestönkasvulla ja kielellisellä jatkuvuudella. Kielellinen jatkuvuus ilmaisee ranskaa käyttävien ja ranskaa äidinkielenään puhuvien henkilöiden suhdetta. Vuosina 1961–2001 ranskankielisten lukumäärä kasvoi New Brunswickissa . Nova Scotiassa lukumäärä taas laski ja Prinssi Edwardin saarella .


title: Acadia

text: Merkittäviä eroja kielellisessä jatkuvuudessa esiintyy alueittain. Ranskaa käyttävien ja ranskaa äidinkielenään puhuvien henkilöiden suhde on New Brunswickissa, Nova Scotiassa ja Prinssi Edwardin saarella. Alueilla, joissa ranskankielisten osuus väestöstä on yli , on assimilaatioprosentti alle yhden prosentin tai jopa negatiivinen. Näin on esimerkiksi Kanadan puoleisessa Madawaskassa ja Acadian niemimaalla (engl. Acadian Peninsula). Siispä englantia tai jotain muuta kieltä äidinkielenään puhuvat käyttävät ranskaa kotikielenään. Alueilla, joissa ranskankielisten osuus väestöstä on vähäinen, myös assimilaatioprosentti on korkeampi. Esimerkiksi Prinssi Edwardin saarella se on .


title: Acadia

text: Vuoden 2006 tietojen mukaan ranskaa käytti säännöllisesti kuntien työntekijöistä Prinssi Edwardin saarella, New Brunswickissä, Nova Scotiassa ja Newfoundland ja Labradorissa. Useat acadialaisyhteisöt ovat kuitenkin vähemmistöjä. Esimerkiksi Monctonissa väestöstä vain on ranskankielisiä.


title: Acadia

text: Acadialaisten kulttuurin vaikutus näkyy erityisesti Yhdysvalloissa ja Kanadassa. Atlantin rannikkoprovinssien 500 000:n acadialaisen lisäksi arvioidaan, että acadialaisia tai cajuneita asuu miljoona jokaisella seuraavista alueista: Louisianassa, Uudessa-Englannissa ja Quebecissä. Ranskassa acadialaisia tai cajuneita on luultavasti noin . Maailmanlaajuisesti heitä on siten vähintään 3,8 miljoonaa.


title: Acadia

text: Cajunit polveutuvat acadialaisista ja muista Louisianaan 1700-luvun lopulla asettuneista ranskankielisistä siirtolaisista. Cajunit ovat näin ollen läheisesti yhteydessä acadialaisiin. Acadiana on virallisesti tunnettu alue Louisianassa. Cajuneita kutsutaan yleisesti englanninkielisellä nimellä "cajuns". Louisianan ranskan kielen kehittämisen neuvosto (ransk. "Conseil pour le développement du français en Louisiane, COFODIL") on yhdysvaltalainen osavaltion virasto, jonka tehtävänä on nimensä mukaisesti edistää ranskan kielen käyttöä Louisianassa. Mainen osavaltion pohjoisosien englanninkielisellä väestöllä puolestaan on tapana omaksua puheeseensa ranskan kielen syntaksia ja sanastoa. Tämä on seurausta vuorovaikutuksesta alueen suuren acadialaisyhteisön kanssa. "Cajunenglanti" on sen sijaan eräs englannin kielen murre, jota puhuvat englanninkielistyneet cajunit.


title: Acadia

text: Quebecissä on noin kolmekymmentä kaupunkia ja aluetta, joita voidaan pitää acadialaisina. On kuitenkin huomattava, että monien yhteisöjen kulttuuri ei enää nykyään ole acadialaista: joillakin alueilla acadialaiset asuivat vain väliaikaisesti. Yhdysvalloissa acadialaisia yhteisöjä on Mainen pohjoisosassa (Yhdysvaltain puoleisessa Madawaskassa). Lisäksi merkittäviä vähemmistöjä on useissa Uuden-Englannin ja Floridan kaupungeissa.


title: Acadia

text: Cajuneita on kaakkois-Louisianassa ja lounais-Texasissa (Beaumont, Port Arthur). Myös Los Angelesin alueella on merkittävä cajun-vähemmistö. Ranskassa acadialaisia on muun muassa Saint-Pierre-et-Miquelonissa, Ranskan Guayanassa, Belle-Île-en-Merissä Bretagnessa, Archignyssa, Poitou-Charentesissa, Nantesissa ja Saint-Malossa.


title: Acadia

text: Acadiassa puhutaan useita eri murteita. Acadian ranska on yleisin koko Acadiassa puhuttavista ranskan murteista. Poikkeuksena tähän on Madawaskassa puhuttava laakson ranska eli "brayon", jossa kuuluu selvästi Acadian ranskan sijaan Quebecin ranskan vaikutus. Myös Quebecin acadialaiset puhuvat pääasiassa Quebecin ranskaa. Toisaalta Acadian ranskaa puhutaan yleisesti joillain Quebecin alueilla, kuten Madeleinen saaristossa. Myös Monctonin alueella puhuttava "chiac" määritellään joko ranskan murteeksi, johon kuuluu voimakas englannin vaikutus, tai kokonaan omaksi kielekseen. Englannin kielen omaksunut väestö puhuu useimmiten Kanadan länsirannikon englantia (engl. "Atlantic Canadian English").


title: Acadia

text: Acadiassa ei ole kielen normistoa valvovaa laitosta. Quebecin ranskan kielen keskus (ransk. "Office québécois de la langue française") vaikuttaa kiistatta etenkin tekniikan kieleen. Eräät provinssitason järjestöt osallistuvat pienimuotoisesti kielen kehittämiseen, kuten paikkojen nimeämiseen.


title: Acadia

text: Acadian ranskan tutkimuksesta voi lukea useiden kirjoittajien teoksista. Pascal Poirier julkaisi vuonna 1925 tietosanakirjan "Le glossaire acadien", jonka toinen painos ilmestyi vuonna 1993. Yves Cormierin "Dictionnaire du français acadien" puolestaan julkaistiin vuonna 2009. Nämä tietosanakirjat käsittelevät yksinomaan acadialaisia sanoja.


title: Acadia

text: Acadia ulottuu kokonaisuudessaan neljän Kanadan provinssin alueelle, mutta niillä on käytännössä yhteinen poliittinen hallinto. Kanadan poliittinen järjestelmä perustuu Kanadan perustuslakiin. Se määrittelee sekä liittovaltion hallituksen että provinssien hallinnon poliittiset periaatteet, instituutiot, toimivallan ja vastuualueet. Provinsseilla ja hallituksella on kummallakin yksinomaisia vastuualueita. Tietyt vastuut, kuten maatalous, maahanmuutto ja kalastus, kuuluvat molemmille.


title: Acadia

text: Provinssitasolla lainsäädäntävaltaa edustaa alueparlamentti (ransk. "assemblée législative") New Brunswickissa ja Prinssi Edwardin saarella, edustajainhuone (ransk. "chambre d'assemblée") Nova Scotiassa ja Newfoundland ja Labradorissa.


title: Acadia

text: Tuomiovalta on jaettu usealle provinssitason tuomioistuimelle. Korkein tuomioistuin on Kanadan korkein oikeus (ransk. "Cour suprême du Canada)". Kaikilla oikeusasteilla on käytössä angloamerikkalainen oikeusjärjestelmä, common law.


title: Acadia

text: Monessa Kanadan Perustuslaillisten oikeuksien ja vapauksien julistuksen artiklassa tunnustetaan Kanadan ja New Brunswickin provinssin kaksikielisyys eli ranskan ja englannin kielen yhtäläinen asema. New Brunswickissa on useita paikallisia lakeja, jotka suojaavat virallisia kieliä. Näitä ovat esimerkiksi laki virallisista kielistä sekä laki New Brunswickin kahden virallisen kielellisen yhteisön tasa-arvoisuuden tunnustamisesta.


title: Acadia

text: Liittovaltion hallitus tarjoaa palveluita ranskan kielellä kaikissa Atlantin rannikkoprovinsseissa. Esimerkiksi New Brunswickin provinssissa ranskankielistä palvelua saa puolesta liittovaltion palvelupisteistä. Kanadan rikoslain mukaan kaikilla on oikeus rikosprosessiin ranskan kielellä. Kaikki saavat myös oikeudellisia palveluja ranskaksi. New Brunswickissä koko oikeusala on kaksikielistä. Acadia on merkittävin "common law" -oikeustapaa käyttävä ranskankielinen alue. Monctonin yliopistossa vuonna 1979 perustettu Oikeusalan käännösten ja terminologian keskus (ransk. "Centre de traduction et de terminologie juridiques") hallinnoi kansainvälisellä tasolla ranskankielisiä "common law" -kysymyksiä.


title: Acadia

text: Acadian kansallispäivää vietetään elokuun 15. päivänä. Acadian suojeluspyhimys on Neitsyt Maria, joka on myös Acadian virallisista symboleista ensimmäinen ja vanhin. Mischouchessa vuonna 1884 järjestetyssä toisessa kansalliskokouksessa ehdotettiin Acadialle omaa lippua. Ensimmäinen alkuperäinen lippu on yhä tallella Acadian museossa (ransk. "Musée acadien"). Lippu on samanlainen kuin Ranskan lippu, mutta sinisessä osassa on kultainen tähti, "Stella Maris" (meren tähti).


title: Acadia

text: Acadian kansallislaulu on gregoriaaninen kirkkolaulu "Ave Maris Stella".


title: Acadia

text: Vuodesta 2005 lähtien Kanadassa on vietetty "Grand dérangement" -muistopäivää 28. heinäkuuta. Sitä vietetään vuoden 1755 tapahtumien muistoksi, jolloin päätettiin acadialaisten karkotuksesta.


title: Acadia

text: Acadialla on myös lukuisia epävirallisia symboleita, kuten yhdysvaltalaisen kirjailijan Henry Longfellow’n vuonna 1847 julkaistu runo Evangeline.


title: Acadia

text: Acadian kansallisen yhdistyksen (ransk. "Société nationale de l'Acadie, SNA") tavoitteena on ajaa kaikkien acadialaisten, mutta erityisesti Kanadan itäisten rannikkoprovinssien acadialaisten etuja. SNA:han kuuluu kahdeksan liittojäsentä.


title: Acadia

text: Acadia ylläpitää SNA:n kautta monia kansainvälisiä yhteyksiä, niin virallisia kuin epävirallisia. Pitkäaikaisin ja merkittävin yhteistyö on tehty Ranskan kanssa. Yhteistyö alkoi vuonna 1968 SNA:n aloitteesta. Siihen kuuluva vaihto-ohjelma sisältää sekä opiskelustipendejä että rahallista ja teknistä tukea.


title: Acadia

text: Vuonna 2013 Quebecin parlamentti puolsi yksimielisesti SNA:n aloitetta. Aloitteen tarkoituksena oli muistuttaa niistä vääryyksistä, joita acadialaisten karkotuksesta aiheutui. Vuonna 2008 perustettiin Amerikkojen ranskankielisyyden keskus (ransk. "Centre de la francophonie des Amériques"). Tämän lisäksi on myös perustettu Acadia–Quebec-komissio. Vuodesta 2005 lähtien SNA on ollut jäsenenä Kansainvälisen ranskankielisyyden järjestössä (ransk. "Organisation internationale de la francophonie") osana Kanadan taustadelegaatiota.


title: Acadia

text: Kaikki Kanadan hallituspuolueet yhtä lukuun ottamatta päättivät vuonna 2011 sekä ratifioida SNA:n aseman acadialaisten virallisena edustajana että edistää acadialaisten taiteilijoiden asemaa Acadian kulttuurin kansainvälisessä levityksessä.


title: Sikalat

text: Sikalat ("Svinalängorna") on Susanna Alakosken vuonna 2006 ilmestynyt romaani. Teos on saanut merkittävän ruotsalaisen August-kirjallisuuspalkinnon. Teos on humoristinen nykyajan luokkakuvaus, jossa kurjissa oloissa elävät lapset joutuvat kehittämään omat selviytymiskeinonsa.


title: Sikalat

text: Kirjan pohjalta tehtiin elokuva "Sovinto", jonka ohjasi Pernilla August. Elokuva sai ensi-iltansa syksyllä 2010, ja sen pääosaa näyttelee Noomi Rapace.


title: Uti possidetis

text: Uti possidetis () on kansainvälisessä oikeudessa käytetty periaate, jonka mukaan konfliktin päättävät osapuolet pitävät konfliktin aikana valloittamansa alueet ja muun omaisuuden, ellei esimerkiksi tulitaukosopimuksessa määritellä toisin.


title: Uti possidetis

text: Historiallisesti periaatetta on sovellettu, kun sotaa käyneelle osapuolelle on haluttu antaa laillinen oikeus pitää sodassa valloittamansa alue. Periaatetta sovellettiin ensimmäisen kerran roomalaisessa oikeudessa ratkaisemaan kansalaisten, kuten esimerkiksi naapureiden välisiä rajakiistoja. Valtioiden välisissä rajakiistoissa sitä on käytetty esimerkiksi Saksan–Ranskan sodan rauhanteossa vuonna 1871, kun voittajaosapuoli Preussi liitti Elsass-Lothringenin alueisiinsa.


title: Uti possidetis

text: "Uti possidetis"in vastatermi on "status quo ante bellum", jota noudatettaessa osapuolet palaavat ennen sotaa vallinneeseen tilanteeseen, eikä kumpikaan osapuoli hyödy sodasta alueellisesti, taloudellisesti tai poliittisesti.


title: Suohirvi

text: Suohirvi ("Blastocerus dichotomus") on Etelä-Amerikassa elävä sorkkaeläin. Se on Etelä-Amerikan kookkain hirvieläin. Laji elää Amazon-joen eteläpuolisilla kosteikkoalueilla vesi- ja rantakasveja syöden yksin tai pieninä laumoina. Sen elintavoista on toistaiseksi vain vähän tietoa. Suohirvet ovat vähentyneet etenkin elinympäristön häviämisen takia.


title: Suohirvi

text: Suohirvi on "Blastocerus"-suvun ainoa laji. Lajinimestä käytetään etenkin saksalaisessa kirjallisuudessa satunnaisesti virheellistä nimitystä "Blastoceros". Tieteellinen nimi tulee kreikasta. "Blastos" tarkoittaa versoa tai nuppua ja "keras" eläimen sarvea. Lajinimi tulee sanoista "Dikhe" (kaksi tietä) ja "tome" (terävä). Lajinimi liittyy myös sarviin, sillä "dichotomus" viittaa dikotomiseen eli halkihaaraiseen haaromistapaan, jossa sarvirungosta erkanee kerralla kaksi samanpituista piikkiä. Lajin espanjan kielisiä nimiä ovat "Ciervo De Los Pantanos" ja "Ciervo Marismeño", ja paikallisen guaranin kielen nimitys on güazu-pukú. kayapojen nimitys lajille on "adioti", ja toinen alkuperäisnimitys "suaçuete". Muita yleisiä paikallisia nimiä ovat mm. "veado calveiro", "cervo-do-pantanal" ja "ciervo". Nisäkäsnimistötoimikunta on ehdottanut lajille uutta suomenkielistä nimeä "suokauris".


title: Suohirvi

text: Suohirven esivanhemmat levisivät Etelä-Amerikkaan noin kolme miljoonaa vuotta sitten Panamankannaksen muodostuttua Amerikkojen välille. Lajin pleistoseenikautisia fossiileja on löydetty Brasiliasta ja Argentiinasta. Perintötekijöihin pohjautuvan tutkimuksen mukaan sen esi-isät erkanivat muista hirvieläimistä ehkä jo ennen kannaksen muodostumista. Puuttuvista fossiililöydöistä huolimatta on esitetty myös teoria, jonka mukaan suohirvi ja muut Etelä-Amerikan hirvieläimet polveutuvat valkohäntäpeurojen "Odocoileus"-suvusta. Suohirven lähimpiin sukulaisiin kuuluvat joka tapauksessa piikkohirvet ("Mazama"), pudut ("Pudus"), chilenhirvi ja pampahirvi. Vain pampahirvellä ja suohirvellä on sieraimissa hajurauhaset. Suohirven ja pampahirven sukulaisuudesta voi myös kertoa läheinen kromosomimäärä, pampahirvellä niitä on 68 ja suohirvellä vain kaksi vähemmän.


title: Suohirvi

text: Suohirven ruumiin pituus on 180–195 cm. Säkäkorkeus on 110–120 cm ja paino 100–150 kg. Suohirven sarvet haarovat sekä etuhaarakkeen että päähaaran latvasta. Sarvirunko on noin 60 cm pitkä, ja piikkejä on yhteensä kahdeksan. Sarvirungosta erkanevat piikit ovat samanpituiset. Sarvet painavat keskimäärin noin 2 kiloa. Ne putoavat epäsäännöllisesti ja voivat säilyä hirvellä jopa kaksi vuotta.


title: Suohirvi

text: Suohirven turkki on hieman takkuinen. Se on kesäisin kirkkaan punaruskea ja muuttuu talvella himmeämmäksi. Vatsapuoli ja kaulan alaosa ovat vaaleampia. Jalkojen alaosan musta karvoitus tuo mieleen mustat polvisukat. Myös turvan ympärys ja hännän alapinta ovat mustat. Suurten korvalehtien sisäpinnat ovat tiheään valkokarvaiset. Silmiä ympäröi heikosti valkea karvoitus. Häntä on punertavan oranssi, tuuhea ja 10–15 senttiä pitkä. Sorkankynnet ovat 7–8 cm:n pituiset, ja sorkkien varpaanvälejä yhdistää ihopoimu. Varpaita levittämällä suohirvi pystyy lisäämään sorkkien kantavaa pintaa. Kehittyneen takaosansa ansiosta suohirvi on hyvä hyppäämään, mikä on nopein tapa liikkua vedessä. Hampaita on yhteensä 32. Lajilla on hajurauhaset tapajalkojen sorkkien välissä, nilkassa ja sieraimissa.


title: Suohirvi

text: Suohirveä tavataan nykyään Amazon-joen eteläpuolella Argentiinan itäisistä keskiosista ja maan koillisosista, Brasilian läntisistä keskiosista ja eteläosista, Bolivian itäosista ja Perun kaakkoisosista. Lajia tavattiin aiemmin myös Uruguayssa, mutta viimeisin havainto on vuodelta 1958, ja sen uskotaan nyt hävinneen maasta.


title: Suohirvi

text: Suohirven elinympäristöä ovat nimensä mukaisesti vesiperäiset alueet, kuten alavat tulvatasangot, suistot, savannit, ja kosteat metsät. Ne elävät pääasiassa pysyvän veden läheisyydessä ja suosivat paikkoja, joissa on puolisen metriä vettä, mutta voivat kahlata yli metrinkin syvyisillä alueilla. Mikäli veden korkeus nousee liian korkealle hirvet siirtyvät pois. Ne suosivat alueita, joista ne löytävät paljon suojapaikkoja, kuten pitkää heinikkoa ja kaislikkoa. Laji voi elää myös vuoristoalueilla, mutta se voi johtua ihmisten pyynnistä, joka on ajanut hirvet turvallisemmille alueille.


title: Suohirvi

text: Suohirven elintavoista on vain niukasti tietoa. Ne pysyttelevät päiväsaikaan tiheiden pensaiden tai korkeiden ruovikoiden suojassa ja lähtevät avoimemmille paikoille laiduntamaan tavallisesti vasta hämärän tultua. Myös päivisin liikkumista esiintyy joissain suohirvipopulaatioissa, riippuen vuodenajoista ja metsästyspaineesta. Ne elävät yksin tai 2-5 yksilön perheryhminä, joka käsittää tavallisesti aikuisen uroksen, muutaman naaraan ja niiden poikaset. Niitä tavataan joskus suurempinakin joukkoina. Sadekautena eläimet ovat levittäytyneet laajalle, mutta pakkaantuvat kuivalla kaudella veden vähennyttyä tiheämpään. Urosten elinpiirit ovat suurempia kuin naaraiden. Paraná-joen valuma-alueella suohirvien tiheys oli vuosina 1995 ja 1996 0,50–0,54 hirveä neliökilometriä kohden. Koska suohirvet valitsevat elinpiirinsä vedenkorkeuden vaihtelun mukaan, ne eivät ole pysyviä. Upottavat suoalueet antavat turvaa suohirveä saalistavilta puumilta ja jaguaareilta. Sarvien putoaminen ei ole sidottuna vuodenaikoihin, vaan samanikäisillä uroksilla sarvien kasvu voi olla aivan eri vaiheessa. Niiden vihollisia ovat myös koirat ja anakondat.


title: Suohirvi

text: Suohirven pääravinto ovat pehmeät, proteiinipitoiset ja hyvin sulavat vesi- ja rantakasvit. Ravinto koostuu lähinnä ulpukoista, lehdistä, ruohoista ja kaisloista. Ne saattavat pitkien tulvien aikaan syödä myös pensaita ja köynnöksiä. Eräässä tutkimuksessa huomattiin, että suohirven ravinnosta 50 % on heiniä ja 31 % hernekasveja.


title: Suohirvi

text: Suohirvet voivat lisääntyä mihin aikaan vuodesta tahansa. Parittelujen huippu on kuitenkin syksyllä, koska suurin osa uroksista tulee kiimaan loka-marraskuussa. Urosten ei ole havaittu olevan erityisen aggressiivisia toisiaan kohtaan. Vastasyntyneitä vasoja on havaittu touko-marraskuussa. Naaraan kanto-aika on keskimäärin 270 päivää. Vasat ovat aikuisten värisiä eikä niillä siten ole täpliä. Ne painavat syntyessään noin 4,2 kg. Poikasia syntyy tavallisesti yksi. Emo imettää vasaa puoli vuotta, mutta vasa pysyy emonsa luona noin vuoden. Naaras voi kuitenkin paritella jo poikasen syntymän jälkeen ja olla kantavana mihin aikaan vuodesta tahansa.


title: Suohirvi

text: Suohirvien määrä on nykyään laskussa, ja laji on vaarantunut. Vähenemisen syynä ovat valvomaton metsästys ja elinympäristön tuhoutuminen. Suohirvien elinalueita ovat sirpaloittaneet maatalous, puuplantaasit, karjatilat ja suurten jokien äärelle rakennetut padot, jotka ovat tuhonneet rantojen tulvatasankoja. Suohirvet joutuvat sadekautena vetäytymään kuivemmille alueille eli karjan laidunalueille. Niitä kuolee nälkään tulvien pitkittyessä tai niiden jäädessä liian pienelle kuivan maan saarekkeelle, koska ne eivät pysty kilpailemaan karjan kanssa. Sadekautena ne joutuvat helpommin myös asutuksen läheisyyteen, missä ne ovat alttiina metsästäjille. Lisäksi suohirviin tarttuvat karjataudit, kuten suu- ja sorkkatauti sekä punatauti. Kuivalla kaudella tehtävät laidunmaiden kulotukset puolestaan hävittävät suojaavaa kasvillisuutta. Kosteikkoja myös kuivataan maanviljelystä varten. Elinympäristön tuhoutuminen onkin suurin syy lajin vähenemiseen. Myös salametsästys, vesireittien muokkaus, saastuminen ja kullankaivu ovat uhkatekijöitä. Suohirvi on arvokas riistaeläin. Sitä metsästetään urheiluna ja lihan takia, joskin lihaa on sanottu epämiellyttäväksi.


title: Suohirvi

text: Suohirvi kuuluu CITES-sopimuksen liitteeseen I ja on rauhoitettu kaikkialla levinneisyysalueellaan. Laji elää myös useilla suojelualueilla. Sitä tavataan myös yksityismailla, joihin on perustettu uusia suojelualueita.


title: Atakpamé

text: Atakpamé on Togon viidenneksi suurin kaupunki ja Plateaux´n alueen pääkaupunki. Jorubien perustaman kaupungin väkiluku on 84 979 (2004).


title: Atakpamé

text: Atakpamé on alueen teollinen keskus, ja se sijaitsee maan suurimman pohjois-eteläsuuntaisen valtatien varressa 161 kilometriä pääkaupunki Lomésta.


title: Atakpamé

text: Atakpamé oli Saksan Togomaan hallinnollinen keskus.


title: Atakpamé

text: Ensimmäisen maailmansodan aikana, vuonna 1914 britit ja ranskalaiset toteuttivat operaation, jonka tarkoituksena oli kaapata tai tuhota saksalaisten merkittävä radioasema Kaminassa, Atakpamén lähistöllä. Ympärysvallat pelkäsivät, että saksalaiset pystyisivät pitämään yhteyden Berliiniin ja lähettämään tiedustelutietoja eteenpäin. Operaatio oli lyhyt: se alkoi 6. elokuuta 1914, ja saksalaiset pakotettiin tuhoamaan asemansa 24. päivä ennen antautumistaan kaksi päivää myöhemmin.


title: Seriatopora

text: Seriatopora on kivikorallien suku, johon kuuluu kuusi lajia. Joitakin niistä pidetään akvaariossa. Korallin oksat ovat tavallisesti noin 5 mm leveitä, ja niissä on terävä kärki. Polyypit ovat punaisensävyisiä, oksankärjissä vaaleampia. Suvun jäseniä tavataan riuttojen tasangoilla ja laguuneissa. Suvun jäseniä tavataan indopasifisella merialueella.


title: Sähkötuoli odottaa

text: Sähkötuoli odottaa ("Beyond a Reasonable Doubt") on Fritz Langin ohjaama yhdysvaltalainen film noir -elokuva vuodelta 1956. Sen on käsikirjoittanut Douglas Morrow, ja siinä ovat pääosissa Dana Andrews ja Joan Fontaine. Elokuva jäi Langin viimeiseksi Yhdysvalloissa.


title: Sähkötuoli odottaa

text: Rikostarinaa "Sähkötuoli odottaa" valmisteltiin samaan aikaan kuin Langin edellistä elokuvaa "Huulipunamurhaaja". Lang oli mukana elokuvan käsikirjoituksen luomisessa Douglas Morrow'n kanssa. Elokuva perustuikin Morrow'n ideaan.


title: Sähkötuoli odottaa

text: Elokuvan kuvaukset olivat vaikeat. Lang oli kyllästynyt taistelemaan tuottajia ja näyttelijöitä vastaan, ja toinen pääosanesittäjä Dana Andrews kärsi alkoholismista ja oli usein krapulassa, minkä takia kuvauksia ei pystytty aloittamaan vielä aamupäivällä. Tuottaja Bert E. Friedlob oli "Huulipunamurhaajan" aikana sallinut Langille melko vapaat kädet, mutta nyt hän oli koko ajan vaatimassa muutoksia.


title: Sähkötuoli odottaa

text: Lang ei osallistunut elokuvan lopulliseen leikkaamiseen, vaan jätti tämän Gene Fowler Jr.:n vastuulle. Lang lähti viimeisten kuvausten jälkeen kuvauspaikalta ja haukkui tuottaja Friedlobin sekä kertoi, että ei halua enää olla missään tekemisissä Yhdysvaltain elokuvateollisuuden kanssa.


title: Sähkötuoli odottaa

text: Lang vihasi elokuvaa, mutta "Sähkötuoli odottaa" menestyi silti kohtuullisesti.


title: Sähkötuoli odottaa

text: Peter Hyams ohjasi elokuvasta uusintaversion, jonka keskeisimmissä rooleissa ovat Michael Douglas, Amber Tamblyn ja Jesse Metcalfe. Elokuva ilmestyi 2009.


title: Nicole Lévêque

text: Nicole Lévêque (o.s. Sorel, s. 27. tammikuuta 1951 Nuillé-sur-Vicoin, Mayenne, Ranska) on entinen ranskalainen kestävyysjuoksija.


title: Nicole Lévêque

text: Lévêque sijoittui 10 000 metrin juoksussa Helsingin EM-kilpailuissa 1994 sijalle 11 omalla ennätyksellään 32.12,07. Budapestin EM-kilpailuissa 1998 hän sijoittui maratonilla 22:nneksi ajalla 2.36.52.


title: Nicole Lévêque

text: 156-senttinen ja 45 kiloa kilpauransa aikana painanut Lévêque voitti Ranskan mestaruuden 10 000 metrillä ja puolimaratonilla vuonna 1994. Tuona vuonna hän teki siihen mennessä parhaat ranskalaisen juoksemat ajat 15 kilometrin maantiejuoksussa (49.55) ja puolimaratonilla (1.11.35).


title: Leggingsit

text: Leggingsit ("legginsit", "legginssit", ) ovat lähinnä naisten vaatekappale, puolipitkät tai pitkät alushousut, joita voi käyttää myös päällysvaatteena.


title: Leggingsit

text: Leggingsit muistuttavat suurimmaksi osaksi sukkahousuja. Niitä pidetään useimmiten lyhyiden mekkojen, hameiden ja nykyään myös shortsien, toppien ja huppareiden kanssa. Leggingseistä on kehittynyt erilaisia versioita, esimerkiksi nahka- ja farkkuleggingsit. Leggingsejä myydään eri väreissä.


title: Leggingsit

text:
Leggingsit olivat suuressa suosiossa 1980- ja 1990-lukujen vaihteessa. Valikoima on kasvanut runsaasti 2000-luvulla.
Miesten leggingsejä kutsutaan "meggingseiksi". Ne muistuttavat miesten pitkiä alushousuja.


title: Michèle Beugnet

text: Michèle Beugnet (s. 15. huhtikuuta 1950) on entinen ranskalainen yleisurheilija, jonka päälaji oli pikajuoksu.


title: Michèle Beugnet

text: Beugnet sijoittui Helsingin EM-kilpailuissa 1971 seitsemänneksi 4 × 100 metrin viestijuoksussa ajalla 45,5 s. Sisäratojen EM-kilpailuihin hän osallistui vuosina 1971–1973 ja saavutti Grenoblessa 1972 hopeaa 4 × 1 kierroksen viestijuoksussa ajalla 1.27,6 (radan pituus oli 180 metriä).


title: Michèle Beugnet

text: Beugnet on 174 senttimetriä pitkä ja painoi kilpavuosinaan 58 kiloa.


title: Bert E. Friedlob

text: Bert E. Friedlob (18. lokakuuta 1906 – 7. lokakuuta 1956) oli yhdysvaltalainen elokuvatuottaja.


title: Bert E. Friedlob

text: Friedlob tuli Hollywoodiin kolmannen avioliittonsa kautta. Hän oli naimisissa näyttelijä Eleanor Parkerin kanssa. Heidän avioeronsa jälkeen Friedlob alkoi tuottaa elokuvia. Friedlobin ensimmäinen tuotanto oli "Kerskuri" vuodelta 1950.


title: Bert E. Friedlob

text: Friedlob ei ehtinyt tuottaa kuin seitsemän elokuvaa ennen kuolemaansa. Hänen viimeiseksi elokuvakseen jäi Fritz Langin ohjaama "Sähkötuoli odottaa", joka oli myös Langin viimeinen työ Yhdysvalloissa. Friedlob kuoli pian, sen jälkeen kun "Sähkötuoli odottaa" sai ensi-iltansa.


title: Gabrielle Meyer

text: Gabrielle Morère (o.s. Meyer, s. 10. toukokuuta 1947 Toulouse, Haute-Garonne, Ranska) on entinen ranskalainen pikajuoksija.


title: Gabrielle Meyer

text: Gabrielle Meyer osallistui arvokilpailuihin ensimmäisen kerran 19-vuotiaana Budapestin EM-kilpailuissa 1966. Tuolloin hän sijoittui 4 × 100 metrin viestijuoksussa kahdeksanneksi ajalla 45,7 s sekä karsiutui 200 metrin juoksun välierissä ajalla 25,2 s ja 100 metrin juoksun alkuerissä ajalla 12,2 s. Méxicon 1968 olympialaisissa hän sijoittui viestissä kahdeksanneksi ajalla 44,2 s ja karsiutui 100 metrin puolivälierissä ajalla 11,6 s. Ateenan EM-kilpailuissa 1969 hän oli viestissä neljäs ajalla 44,6 s ja 200 metrillä viides ajalla 23,7 s. Helsingin EM-kilpailuissa 1971 hän sijoittui viestissä seitsemänneksi ajalla 45,5 s ja karsiutui 200 metrin välierissä ajalla 24,3 s.


title: Gabrielle Meyer

text: Meyer voitti Ranskan mestaruuden 100 metrin juoksussa vuosina 1965, 1966 ja 1967 sekä 200 metrin juoksussa vuosina 1965 ja 1966. Hän sivusi 200 metrin juoksun Ranskan ennätystä 23,7 s lokakuussa 1967 Méxicossa. Hän kuului Ranskan ennätystä 4 × 100 metrin viestijuoksussa parantaneeseen joukkueeseen useita kertoja, viimeksi Méxicon 1968 olympialaisissa.


title: Danielle Guéneau

text: Danielle Ménard (o.s. Guéneau, s. 21. elokuuta 1947 Pornic, Loire-Atlantique, Ranska) on entinen ranskalainen pikajuoksija.


title: Danielle Guéneau

text: Danielle Guéneau kilpaili 17-vuotiaana Tokion 1964 olympialaisissa ja sijoittui 4 × 100 metrin viestijuoksussa kahdeksanneksi ajalla 46,1 s sekä karsiutui 100 metrin juoksun puolivälierissä ajalla 11,8 s. Budapestin EM-kilpailuissa 1966 hän sijoittui viestissä kahdeksanneksi Ranskan ennätyksellä 45,7 s sekä karsiutui 80 metrin aitajuoksun välierissä ajalla 11,1 s. Tämän jälkeen hän ei enää arvokisoissa esiintynyt.


title: Danielle Guéneau

text: Guéneau voitti Ranskan mestaruuden 100 metrin juoksussa vuonna 1964 sekä 80 metrin aitajuoksussa vuosina 1966 ja 1967. Hän kuului Ranskan ennätyksen 4 × 100 metrin viestijuoksussa juosseeseen joukkueeseen useita kertoja, viimeksi kesäkuussa 1967. Hän on pituudeltaan 162-senttinen ja painoi kilpavuosinaan 52 kiloa.


title: Dương Văn Minh

text: Dương Văn Minh (16. helmikuuta 1916 – 6. elokuuta 2001) oli etelävietnamilainen kenraali ja Etelä-Vietnamin johtaja. Dương komensi Etelä-Vietnamin armeijaa presidentti Ngô Đình Diệmin aikana. Vuonna 1963 hänestä tuli maan johtaja sotilasvallankaappauksessa, jossa Ngô tapettiin. Dươngin valtakausi kesti vain kolme kuukautta ennen seuraavaa vallankaappausta. Vuonna 1975 hän oli jälleen presidenttinä muutaman päivän ennen maan antautumista Pohjois-Vietnamille.


title: Dương Văn Minh

text: Dương Văn Minh tunnettiin lempinimellä ”Big Minh” (”Iso-Minh”), koska hän oli huomattavasti muita maan armeijan sotilaita kookkaampi.


title: Dương Văn Minh

text: Minh oli kotoisin Mỹ Thosta Mekongjoen suistosta. Hän opiskeli Saigonissa huippuluokan ranskalaisessa koulussa. Hän aloitti armeijauransa 1940-luvulla Ranskan siirtomaa-armeijassa (Corps Indigène). Hän oli yksi noin 50 vietnamilaisesta, jotka kohosivat upseerin arvoon.


title: Dương Văn Minh

text: Liityttyään Etelä-Vietnamin armeijaan hän opiskeli myös Yhdysvalloissa Fort Leavenworthissa Kansasissa. Armeijan palveluksessa hän kukisti Hòa Hảo -uskonlahkon ja Bình Xuyên -merirosvot.


title: Dương Văn Minh

text: Etelä-Vietnamin toiseksi korkea-arvoisimpana komentajana hän johti vuonna 1963 Yhdysvaltain tukemaa vallankaappausta, jolla epäsuosittu Ngô Đình Diệm syrjäytettiin. Ngô teloitettiin seuraavana päivänä veljensä Ngô Ðình Nhun kanssa.


title: Dương Văn Minh

text: Minh nousi sotilasjuntan johtoon 6. marraskuuta 1963. Hänen valtakautensa kesti vain muutaman kuukauden ennen kuin kenraali Nguyễn Khánh syrjäytti hänet 30. tammikuuta 1964. Dương Văn Minh pakeni Bangkokiin. Hänellä oli edelleen tukijoita Yhdysvalloissa, etenkin CIA:ssa. Maanpaossa Minh kirjoitti artikkelin arvostettuun "Foreign Affairs" -lehteen, jossa hän tuomitsi kaikki neuvottelut kommunistien kanssa. Hän palasi lopulta maanpaosta Yhdysvaltain tuella.


title: Dương Văn Minh

text: Kotimaassaan hän vastusti kenraali Nguyễn Văn Thiệun valtaa ja oli aikeissa asettua tätä vastaan vaaleissa 1971, mutta hänkin vetäytyi muiden vastaehdokkaiden tavoin, kun kävi ilmeiseksi että vaalit olivat järjestetyt.


title: Dương Văn Minh

text: Huhtikuun lopulla 1975, kun Etelä-Vietnamin tappio kävi ilmeiseksi, Nguyễn Văn Thiệu pakeni maasta ja luovutti vallan varapresidentti Trần Văn Hươngille, joka yritti neuvotella pohjoisen edustajien kanssa. Kun tapaaminen epäonnistui, hän luovutti vallan 28. huhtikuuta kenraali Dương Văn Minhille. Pohjoisella ei ollut tässä vaiheessa enää mitään tarvetta neuvotella Etelä-Vietnamin edustajien kanssa. Dương Văn Minh ilmoitti 30. huhtikuuta 1975 radiossa luovuttavansa vallan ja iltapäivällä Etelä-Vietnamin hallituksen hajottamisesta.


title: Dương Văn Minh

text: Dương Văn Minh asui kahdeksan vuotta eristettynä huvilassaan Vietnamissa ja muutti Pariisiin poikiensa luo 1983. Myöhemmin hän siirtyi Kalifornian Pasadenaan asumaan tyttärensä lähellä.


title: Fingon

text: Fingon Fingolfinin poika on J.R.R. Tolkienin luoman fantasiataruston noldor-haltioihin kuuluva henkilö.


title: Fingon

text: Fingon oli Fingolfinin vanhin poika. Kun suuri osa noldoria lähti Amanista Beleriandiin Ensimmäisen ajan alussa, Fingon oli mukana. Hän paransi noldorin huoneiden välillä olleen kaunan pelastamalla Maedhrosin Thangorodrimin vankeudesta. Fingon hallitsi elämänsä aikana alueita Hithlumissa. Hän tuli noldorin korkeaksi kuninkaaksi Fingolfinin kuoltua kaksintaistelussa Morgothia vastaan ja johti suurta haltiain ja ihmisten sotajoukkoa Nirnaeth Arnoediadissa. Noldor ja heidän liittolaisensa kuitenkin joutuivat häviölle, jolloin Fingonin armeija tuhottiin miltei kokonaan. Fingon jäi taistelemaan yksin Gothmogia, balrogien johtajaa vastaan. Hän selviytyi kamppailussa kunnes hänen takaansa tuli toinen balrog syösten hänen päälleen tulipyörteen. Lopulta Gothmog nuiji hänet maahan, jolloin Turgonista, hänen veljestään, tuli "noldor"in korkea kuningas.


title: GP3

text: GP3-sarja eli GP3 oli autourheiluluokka, joka käynnistyi vuonna 2010. GP3:n tarkoitus on olla ”kakkosluokka” GP2-sarjalle ja myös eräänlainen harjoittelusarja GP2-sarjaan. GP3-sarjassa ajetaan niin ikään GP2:sten tapaan F1 -kilpailujen yhteydessä. Sarjassa kilpailee yhdeksän tallia, joista kukin talli ajattaa kolmea autoa. Kaudesta 2012 alkaen GP3-tallien ei ole ollut pakko ajattaa kolmatta autoa. Tallien on ajatettava vähintään kahta autoa, kolmannen olleessa vapaaehtoinen. GP3- ja GP2-sarjan promoottorina toimii Bruno Michel.


title: GP3

text: Sarjan ensimmäisen kauden mestaruuden voitti meksikolainen Esteban Gutiérrez. Suomalaisille sarja tuli tunnetuksi, kun Valtteri Bottas voitti GP3-sarjan mestaruuden seuraavalla kaudella.


title: GP3

text: GP3-auton rungon on suunnitellut ja rakentanut Dallara, kuten GP2:ssakin. Dallara GP3/10 -autossa oli Renault’n 280-hevosvoimainen turbomoottori. Vaihdelaatikkona on 6-vaihteinen Hewland-vaihteisto. Autoihin renkaat toimittaa italialainen rengasvalmistaja Pirelli. Jarrut ovat Brembon valmistamat.


title: GP3

text:
Kaudella 2013 GP3-auton kalusto vaihtui Dallaran GP3/13 runkoon. Samalla moottori vaihtui 400-hevosvoimaiseen vapaasti hengittävään V6-moottoriin. Uusi moottori on AER:n suunnittelema ja valmistama. Auton ulkonäkö muuttui samanaikaisesti muun muassa uudella etunokalla ja sivuponttooneilla. Kaudella 2016 GP3-autot vaihtuvat kolmannen sukupolven GP3/16 -autoihin.
Kilpailuviikonloppuun kuuluu 30 minuutin vapaa harjoitus perjantaina ja 30 minuutin aika-ajo lauantaiaamuna sekä puolituntiset kisat lauantaina ja sunnuntaina. Lauantain kilpailuun lähdetään aika-ajon tulosten mukaisessa järjestyksessä ja sunnuntain kilpailuun lauantain tulosten mukaan niin, että kahdeksan parasta lähtevät käännetyssä järjestyksessä. Pakollisia varikkokäyntejä ei kilpailuissa ole.


title: GP3

text: Nopeimman kierroksen ajanut kuljettaja sai kaksi pistettä, mikäli hän on ajanut 90 % kisakierroksista ja sijoittunut kymmenen parhaan joukkoon lopputuloksissa.


title: Maljakorallit

text: Maljakorallit (Caryophylliidae) on kivikorallien heimo, johon kuuluu 296 lajia, jotka jaetaan 88 sukuun. Näistä 51 suvun lajeja on edelleen elossa, muut tunnetaan fossiileista. Joukossa on sekä sellaisia lajeja, joilla on symbioottisia zooxanthellae-leviä, että sellaisia, joilla näitä leviä ei ole.


title: Maljakorallit

text:
Maljakoralleja tavataan kaikilla valtamerillä Etelämantereen rannikolta pohjoiselle napapiirille asti. Monet niistä suvuista, joilla on symbioottisia leviä, osallistuvat koralliriuttojen rakentamiseen. Toisia tavataan syvältäkin merestä.
Heimon lajien tieteellistä luokittelua uudella tavalla harkitaan, sillä se lienee polyfyleettinen.


title: Nguyễn Khánh

text: Nguyễn Khánh (8. marraskuuta 1927, Trà Vinh, Ranskan Indokiina – 11. tammikuuta 2013 San José, Yhdysvallat) oli Etelä-Vietnamin asevoimien komentaja ja maan johtaja Vietnamin sodan aikana 1964.


title: Nguyễn Khánh

text:
Khánh oli kotoisin pienestä Tra Vinhin rajakaupungista etelä-Vietnamista. Hän liittyi Ranskan siirtomaa-armeijaan vuonna 1954, samana vuonna kun Ranska vetäytyi Indokiinasta.
Hän nousi myöhemmin Etelä-Vietnamin armeijan pääesikunnan päälliköksi kenraali Dương Văn Minhin alaisuudessa. Hän oli mukana syrjäyttämässä ja teloittamassa presidentti Ngô Đình Diệmia 1. marraskuuta 1963.


title: Nguyễn Khánh

text: Hän johti 30. tammikuuta 1964 vallankaappausta, jossa Dương Văn Minh syrjäytettiin. Tämä asetetiin kotiarestiin, vaikka hän saikin jäädä nimelliseksi valtionpäämieheksi. Nguyễn Khánhista tuli Ngô Đình Diệmin syrjäyttäneen vallankumouksellisen sotilasneuvoston puhemies. Hän johti maan hallitusta tammi–lokakuussa 1964.


title: Nguyễn Khánh

text: Hänen valtakautensa oli epävakaa ja häntä vastaan tehtiin useita kaappausyrityksiä. Hän ehti kuitenkin saattaa voimaan uuden perustuslain, jonka Yhdysvaltain suurlähetystö auttoi laatimaan. Syyskuussa 1964 sotilasneuvosto nimitti presidentiksi Phan Khắc Sửun ja Trần Văn Hươngin pääministeriksi. Nguyễn Khánh jäi armeijan johtoon.


title: Nguyễn Khánh

text: Nguyễn Khánh pysyi vallassa noin vuoden, kunnes Nguyễn Cao Kỳ syrjäytti hänet. Nguyễn Khánh nimitettiin lähettilääksi Ranskaan, todellisuudessa hänet ajettiin maanpakoon. Vuonna 1977 Nguyễn Khánh emigroitui vaimonsa ja kuuden lapsensa kanssa Yhdysvaltoihin.


title: Nguyễn Khánh

text: Vuonna 2005 Khánh valittiin Anaheimissa valtionpäämieheksi Garden Grovessa Kaliforniassa toimivaan Vapaan Vietnamin hallitukseen.


title: Jemenin kuningaskunta

text: Jemenin kuningaskunta eli Pohjois-Jemen oli vuosina 1918–1962 valtio nykyisen Jemenin pohjoisosassa. Maan pääkaupunki oli Ta'izz.


title: Jemenin kuningaskunta

text: Tuolla alueella oli ollut pitkään šiialaisia, jotka hangoittelivat osmanien valtaa vastaan, ja Osmanivaltakunnan romahdettua vuonna 1918 alue julistettiin itsenäiseksi. Valtio liittyi perustajajäsenenä Arabiliittoon vuonna 1945 ja YK:hon vuonna 1947. Valtiota hallitsi imaami, kunnes vuonna 1962 silloinen imaami syrjäytettiin egyptiläisten tukemalla vallankaappauksella, ja kuningaskunnan tilalle perustettiin Jemenin arabitasavalta.


title: Kiimingin Kiekko-Pojat

text:
Kiimingin Kiekko-Pojat ry (lyhennettynä KKP) on kiiminkiläinen jääkiekkoseura, joka on perustettu vuonna 1991. Sitä ennen Kiimingin jääkiekkoilusta vastasi Kiimingin Riento. KKP:n edustusjoukkue pelasi II-divisioonassa vuosina 1992–1998. Sen jälkeen seura on keskittynyt ainoastaan junioritoimintaan. Kiimingissä tehtiin historiaa kaudella 2008–2009, kun -92 syntyneiden joukkue pelasi KKP:n historian ensimmäisen SM-sarja ottelun 22.11.2008 B2-nuorten SM-sarjassa Rauman Lukkoa vastaan. Edustusjoukkue ja muut juniorijoukkueet ovat pelanneet koko historiansa ajan Jäälissä sijaitsevassa Jäälihallissa.
Kesäisin KKP järjestää tunnetun puolustajan Janne Niinimaan vetämän Jannen Kiekkoleirin. KKP:n 1997-ikäluokka voitti kauden 2013-2014 päätteeksi B2-nuorten SM-pronssia, mikä oli KKP:n seurahistorian ensimmäisen SM-mitali.


title: Endor

text: Endor on kuvitteellinen planeetta "Tähtien sota" -universumissa. Planeetan kuussa asuu ewok-olentoja. Planeetta esiintyy muun muassa elokuvassa "Tähtien sota: Episodi VI – Jedin paluu", jossa Kuolemantähti rakennetaan Endorin kiertoradalla. Endorin kuussa ja sen läheisyydessä käydään Galaktisen sisällissodan viimeinen suuri taistelu, jossa Kapinaliitto saa ratkaisevan voiton Imperiumista. Darth Vaderin hautapaikka sijaitsee Endorin kuussa.


title: Juuret (kappale)

text: ”Juuret” on kappale Antti Tuiskun kuudennelta albumilta "Hengitän". ”Juuret” julkaistiin albumin ensimmäisenä singlenä, ja se sai ensisoittonsa YleX-radiossa 5. toukokuuta 2009. Se julkaistiin digitaalisesti toukokuussa ja kaupallisesti 3. kesäkuuta 2009. Albumi "Hengitän" julkaistiin 23. syyskuuta 2009.


title: Juuret (kappale)

text: Kappaleen musiikkivideo kuvattiin Norjassa ja sen kuvasi valokuvaaja Mikko Harma ja se näytettiin ensimmäisen kerran The Voicen "Heräämössä" 2. kesäkuuta 2009.


title: Juuret (kappale)

text: ”Juuret” on Tuiskun kuudestoista single promosinglet mukaan luettuna. Se oli hänen ensimmäinen singlensä lähes kahteen vuoteen.


title: Artur Brauner

text: Artur Brauner (1. elokuuta 1918 Łódź, Puola) on saksalainen elokuvatuottaja. Hän on Saksan merkittävimpiä toisen maailmansodan jälkeisiä itsenäisiä elokuvatuottajia. Brauner on tuottanut urallaan lähes 300 elokuvaa.


title: Artur Brauner

text: Brauner on puolanjuutalainen, joka loi elokuvayhtiönsä tyhjästä toisen maailmansodan jälkeen. Hän vuokrasi hylätyn myrkkykaasutehtaan ja perusti siihen Berliinin ensimmäisen sodan jälkeisen elokuvastudion. Braunerin ensimmäinen tuotanto omalla CCC-Film-yrityksellä oli "Morituri", joka oli taloudellinen floppi ja henkilökohtainen floppi. Se käsitteli kansallissosialistisen rotuvihan seurauksia. Brauner oli menettänyt keskitysleireillä vanhempansa, neljä sisarustaan ja yhteensä 49 sukulaistaan. Saksalaiset eivät kuitenkaan vielä vuonna 1948 olleet valmiita käsittelemään natsien tekoja, joten elokuva ei menestynyt.


title: Artur Brauner

text: Sotaelokuvansa huonon menestyksen takia Brauner keskittyi seuraavaksi viihde-elokuviin. Hänen elokuvissaan näyttelivät 1950-luvun tähdet Maria Schell, Curd Jürgens, Romy Schneider, Lilli Palmer, Ruth Leuwerik, Heinz Rühmann, Hans Albers ja O. W. Fischer. Tuon ajan elokuvista menestystä saivat esimerkiksi Falk Harnackin ohjaama "Heinäkuun 20." ja Robert Siodmarkin "Rotat". Brauner teki yhteistyötä Fritz Langin kanssa 1950-luvun lopussa. 1960-luvulla Brauner alkoi tuottaa myös seksielokuvia ja televisiotuotantoja taloudellisten syiden takia.


title: Artur Brauner

text: Brauner on keskittynyt 1980-luvulta lähtien tuottamaan poliittisia ja yhteiskuntakriittisiä elokuvia. "Hitlerjunge Salomon" oli parhaan vieraskielisen elokuvan Golden Globe -ehdokkaana.


title: Tumalevy

text: Tumalevy on tumakoteloa sisältä verhoava ja tumaa tukeva proteiinirakenne. Se on 30–100 nanometriä paksu rakenne, joka koostuu pääasiassa välikokoisista säikeistä. Tumalevyjen tehtäviin kuuluu tuman muodon ylläpitämiseksi myös mm. DNA:n ja RNA:n käsitteleminen. Tumalevyt jaotellaan rakenteensa ja toimintansa mukaan kahteen ryhmään: A-tyyppiin ja B-tyyppiin. A-tyypin tumalevy sijaitsee sisempänä tumassa ja B-tyypin tumalevyt ovat lähempänä tumakoteloa.


title: Nguyễn Cao Kỳ

text: Nguyễn Cao Kỳ (8. syyskuuta 1930 – 23. heinäkuuta 2011) oli Etelä-Vietnamin ilmavoimien komentaja, ilmamarsalkka, pääministeri 1965–1967 ja varapresidentti 1967–1971.


title: Nguyễn Cao Kỳ

text: Hän oli kotoisin Sơn Tâysta läheltä Hanoita. Hän eteni Etelä-Vietnamin ilmavoimissa vuoden 1954 jälkeen ja kenraali Dương Văn Minhin vallankaappauksen, johon hän otti osaa, jälkeen hän sai ilmamarsalkan arvon.


title: Nguyễn Cao Kỳ

text: Vuonna 1965 Kỳ nimitettiin pääministeriksi siviilihallitsijoiden, presidentti Phan Khắc Sửun ja pääministeri Phan Huy Quátin eron jälkeen. Hallitusjärjestelmää oli muutettu siten että suurin valta oli Kỳllä ja presidentti, kenraali Nguyễn Văn Thiệu oli lähinnä keulakuva. Kỳn valtakausi tiesi loppua maassa Ngô Đình Diệmin syrjäytyksen jälkeen tapahtuneelle vallankaappausten sarjalle.


title: Nguyễn Cao Kỳ

text:
Kỳ pyrki hakemaan Etelä-Vietnamille ja sen hallinnolle tukea ja legimiteettiä tekemällä useita valtiovierailuja.
Hän oli myös tunnettu aggressiivisista antikommunistisista lausunnoistaan ja räväköistä otteistaan, josta hän sai lempinimen "Cowboy". Kerran hänen sanotaan uhanneen haulikolla toimittajaa, jonka kysymykset ärsyttivät häntä.


title: Nguyễn Cao Kỳ

text: Etelä-Vietnam ei silti rauhoittunut täysin, sillä sen johdon vainoamat buddhalaiset nousivat kapinaan maaliskuun lopulla 1966 Kỳn syrjäytettyä buddhalaisen kenraali Nguyễn Chánh Thin. Kapinoivat armeijan I armeijakunnan joukot ja buddhalaiset militantit valtasivat radioasemat Huếssa ja Đà Nẵngissa, jonka pormestari tuki kapinallisia. Kỳ julisti Đà Nẵngin kaupungin joutuneen "kommunistien" valtaan ja johti itse kaksi merijalkaväen pataljoonaa tukahduttamaan kansannousun.


title: Nguyễn Cao Kỳ

text: Etelä-Vietnamiin oli tarkoitus saada siviilihallinto ja Kỳ asettui kenraali Nguyễn Văn Thiệun tueksi vuoden 1967 presidentinvaaleissa, ja hänen varapresidenttiehdokkaakseen. He voittivat vaalin saaden 38 % äänistä. Kỳ oli aiemmin uhannut armeijan väliintulolla, jos väärä ehdokas tulisi valituksi. Jouduttuaan Nguyễn Văn Thiệun varjoon Kỳ jätti politiikan ja vetäytyi maaseudulle, kun Nguyễn Văn Thiệu valittiin uudelle kaudelle 1971 ilman vastaehdokkaita.


title: Nguyễn Cao Kỳ

text: Vuonna 1975 Kỳ pakeni Saigonista helikopterilla ja USS Blue Ridgellä Yhdysvaltoihin. Hän asettui Kaliforniaan, jossa hän avasi viinakaupan. Kỳn tytär Nguyễn Cao Kỳ Duyên on laulaja, MC ja vietnaminkielisen "Paris By Night" -show'n (Thuy Nga Paris) tähti.


title: Nguyễn Cao Kỳ

text:
Nguyễn Cao Kỳ palasi Hồ Chí Minhin kaupunkiin, entiseen Saigoniin 2004 ja vieraili myös Hanoissa ja kotikaupungissaan. Tämä suututti monet Yhdysvalloissa asuvat antikommunistiset vietnamilaiset.
Kỳ arvosteli Vietnamin sotaa ulkomaiden järjestämäksi veljessodaksi.


title: Nguyễn Cao Kỳ

text: Kỳ kuoli sairaalassa Kuala Lumpurissa.


title: Euphyllia

text:
Euphyllia on kivikorallien suku, johon kuuluu ainakin 15 lajia. Niitä ei voi erottaa toisistaan kalkkirungon perusteella vaan pitkistä ja lihaksikkaista tentakkeleistaan.
Euphyllia-lajeja tavataan indopasifisella merialueella Mosambikista Punaisellemerelle, Etelä-Japaniin. Pohjois-Australiaan ja Fidži-saarille asti. Monia lajeja pidetään meriakvaarioissa, missä ne kuuluvat suosituimpiin pitkäpolyyppisiin eli LPS-kivikoralleihin. Muotonsa perusteella niitä kutsutaan soihtukoralliksi (torch coral, "E. glabrescens"), vasarakoralliksi (hammerhead coral, "E. ancora" ) ja sammakonkutukoralliksi (frogspawn, "E. divisa") Niissä on yhteyttäviä symbioottisia leviä, minkä takia ne tarvitsevat paljon tai kohtalaisesti valoa.


title: Euphyllia

text: Vuokkokalat saattavat pitää Euphyllia-korallia kotipaikkanaan, jos varsinaista merivuokkoa ei ole saatavana.


title: Euphyllia

text: Euphyllia-lajien kauppaa säädellään CITES-sopimuksella. Vuonna 2006 Indonesialle oli asetettu vientikiintiöt neljälle Euphyllia-lajille: "E. ancora", "E. cristata", "E. divisa" ja "E. glabrescens"


title: Luettelo Suomen diplomaattisista edustustoista

text: Tämä on luettelo Suomen diplomaattisista edustoista. Luettelossa ovat suurlähetystöt sekä pääkonsulaatit, muttei kunniakonsulaatteja.


text: Etelä-Aasian kiertävä suurlähettiläs toimii Bhutanin, Malediivien, Pakistanin ja Sri Lankan alueilla, Etelä-Kaukasian kiertävä suurlähettiläs toimii Armenian, Azerbaidžanin ja Georgian alueilla, ja Keski-Aasian kiertävä suurlähettiläs toimii Tadžikistanin, Turkmenistanin ja Uzbekistanin alueilla. Irakissa toimii oma kiertävä suurlähettilänsä.


text: Länsi-Afrikan kiertävä suurlähettiläs toimii Malin, Nigerin ja Norsunluurannikon alueilla.


text:
Guyanan alueella toimii Karibian alueen kiertävä suurlähettiläs.
Antigua ja Barbudan, Bahaman, Barbadoksen, Dominican, Dominikaanisen tasavallan, Grenadan, Jamaikan, Saint Kitts ja Nevisin, Saint Lucian, Saint Vincentin ja Grenadiinien, Suriname sekä Trinidad ja Tobagon alueilla toimii Karibian alueen kiertävä suurlähettiläs.


text: Suomen erityisedustustoihin kuuluu viisi pysyvää edustustoa kansainvälisissä järjestöissä sekä erityisedustusto Natossa.


title: Veneenlaskupaikka

text: Veneenlaskupaikka eli veneluiska on vesistön rantaan rakennettu paikka, josta vene voidaan laskea vesille, tavallisesti auton perävaunusta tai erityisestä venetrailerista, joka peruutetaan luiskan avulla veteen.


title: Veneenlaskupaikka

text: Veneenlaskupaikan luiskan pituus on yleensä muutamia kymmeniä metrejä. Kalteva ja yleensä betonilla tai asvaltilla päällystetty luiska ulottuu muutaman metrin verran veteen. Yksinkertainen veneenlaskupaikka voidaan tehdä myös pelkästään kaivamalla vesistöön laskeutuva ura rantamaastoon.


title: Accel Partners

text: Accel Partners on yhdysvaltalainen pääomasijoitusyhtiö, joka toimii venture capital- ja kasvurahoittajana. Yhtiön päämaja on Palo Altossa, Kaliforniassa. Sillä on toimistot myös muun muassa Bangaloressa, Lontoossa, Pekingissä ja Shanghaissa.


title: Accel Partners

text: Accel Partners perusti alkuvaiheen yrityksiin kohdennettujen venture capital -sijoitusrahastojensa rinnalle joulukuussa 2008 myös kasvurahaston. Tähän se keräsi 480 miljoonan dollarin pääoman. Kasvurahasto sijoittaa varsin monelle toimialalle, kuten ICT, digitaalinen media, mobiilipalvelut, ohjelmistot ja verkot.


title: Accel Partners

text: Accel Partnersin tunnetuimpia sijoituksia ovat muun muassa BitTorrent, Etsy, Facebook, JBoss, Kayak.com, Macromedia, RealNetworks ja Spreadshirt. Suomalaisista sijoituksista merkittävimmät ovat Rovio ja Supercell.


title: Accel Partners

text: Soneran entinen toimitusjohtaja Kaj-Erik Relander on ollut vuodesta 2001 Accel Partnersin osakas. Hänen asemapaikkansa on Lontoo.


title: Accel Partners

text: Accel Partners ja eräs Yhdysvaltain vanhimmista ja suurimmista velkavetoisiin yritysostoihin (LBO) keskittyneistä pääomasijoitusyhtiöistä, Kohlberg Kravis Roberts perustivat yhdessä vuonna 2000 Accel-KKR:n, jonka kohteena on keskisuuret yritykset. Miljardin dollarin sijoitusomaisuutta hoitava yritys hankkii määräysvaltaan oikeuttavia omistusosuuksia vakiintuneista teknologiayrityksistä, tai ostaa esimerkiksi perheomistajat ulos.


title: Via Karelia (albumi)

text: Asa & Toverit esittää: Via Karelia on suomalaisen rap-artisti Asan viides albumi, joka julkaistiin 27. toukokuuta 2009. Albumi on Aseistakieltäytyjäliiton tukilevy, jolla vierailee useita artisteja Julma-Henristä Fintelligensiin. Levy on eräänlainen paluu Avain-nimellä tehdyn "Punainen tiili" -debyyttialbumin poliittisiin teemoihin. Asa kuvaili levyn musiikkia myös slaavilaisen melankoliseksi ryssäräpiksi, amerikka-räpin vastapainoksi.


title: Via Karelia (albumi)

text: Via Karelia oli Suomen 87. myydyin albumi vuonna 2009, ja toiseksi ostetuin rap-levy Cheekin "Jare Henrik Tiihosen" jälkeen. Via Karelia oli Suomen virallisella listalla yhteensä 11 viikkoa. Parhaimmillaan albumi ylsi 4. sijalle debyyttiviikollaan (23/2009).


title: Via Karelia (albumi)

text: Kappale "Huojuvat puut" sai jonkin verran radiosoittoa YleX:llä.


title: Via Karelia (albumi)

text:
Levystä julkaistiin vinyyliversio (ASE001LP) joulukuussa 2009.
Kappaleiden "Suomi Prkl" sekä "Via Karelia" biitit on käytetty musiikin tekijöiden aikaisemmin tuottamilta kappaleilta, mutta niihin on lisätty muita soittimia. "Suomi Prkl" -kappaleen biittiä on aiemmin käytetty yhdysvaltalaisen Boot Camp Clikin "Trading Places" -kappaleella, jonka on tuottanut Ken Ring. "Via Karelia" -kappaleen biittiä käytettiin Huge L:n Ghetto-Orientated mixtapen "Savotta" -kappaleella. "Jos nyrkit voisivat auttaa" -kappaleen kertosäe sisältää myös samplen Huge L:n Supermania -omakustannealbumin "Väkivaltaan" -kappaleesta. "Rauhan murhaajat" -kappaleen biitti on sama, kuin Julma-Henrin "SRJTNT vol. 1" -mixtapen "Kill for Peace" -kappaleella. Myös Henrin rap-osuus on sama kummallakin kappaleella. Raappanan lauluosuus "Huojuvat puut" -kappaleella on sama, kuin hänen omalla "Ei kunnioitusta" -kappaleella, joka löytyy hänen "Maapallo" -nimiseltä albumiltaan.


title: Via Karelia (albumi)

text: Kappaleesta "Pirii ja aseit" on julkaistu myös musiikkivideo. Videon on ohjannut Jonne Laakso. Kappaleesta "Eurovitunviisu" on kuvattu musiikkivideo Hollannissa.


title: Pablo Dorado

text: Pablo Dorado (22. kesäkuuta 1908, Montevideo, Uruguay – 18. marraskuuta 1978, Montevideo, Uruguay) oli uruguaylainen jalkapalloilija. Dorado oli yksi uruguayn pelaajista, jotka voittivat jalkapallon historian ensimmäisen maailmanmestaruuden Uruguayn MM-kisoissa 1930. Dorado teki loppuottelun ensimmäisen maalin.


title: Uskonto Venäjällä

text: Venäjän perinteiset uskonnot ovat kristinusko, islam, buddhalaisuus sekä juutalaisuus, jotka määritellään Venäjän vuonna 1997 säädetyssä ”historiallisen perinnön laissa”. Kristinuskon ortodoksinen suunta on Venäjän selvästi suurin uskonto. Venäjällä mielipidekyselyitä tekevän tutkimuskeskuksen mukaan 63 prosenttia vastaajista piti itseään Venäjän ortodokseina, 6 prosenttia muslimeina ja alle yksi prosentti piti itseään buddhalaisena, katolisena, protestanttina tai juutalaisena. 12 prosenttia ihmisistä sanoi uskovansa jumalaan olematta minkään uskonnon harjoittaja, ja 16 prosenttia piti itseään ei-uskovana.


title: Uskonto Venäjällä

text: Eri lähteiden ilmoittamat arviot ei-uskonnollisten ihmisten määrästä Venäjällä vaihtelevat suuresti. Lähteestä riippuen ei-uskonnolisten määrä Venäjällä on 16–48 prosenttia väestöstä. Ei-uskonnollisten ihmisten määrän arviointi on hankalaa, sillä etniset venäläiset identifioivat itsensä ortodokseiksi silloinkin, kun he eivät varsinaisesti harjoita uskontoaan tai edes usko sen oppeihin. Sama koskee myös muita uskontoja, jotka ovat leimautuneet osaksi eri kansanryhmien identiteettiä. Uskontokuntiin kuuluminen jakautuu pääasiassa etnisten jakolinjojen mukaan. Slaavit ovat yleensä ortodokseja, turkinkieliset muslimeita, joskin maassa on myös turkkilaisia väestöryhmiä, jotka eivät edusta islamia.


title: Uskonto Venäjällä

text: Venäjän ortodoksinen kirkko on luonteeltaan puolivaltiollinen. Ortodoksikristillisyys omaksuttiin Venäjällä alun perin 900-luvulla. Ortodoksisen kirkon sisällä toimineista liikkeistä historiallisesti merkittävin on ollut vanhauskoisuus, jota vielä 1900-luvun alussa kannatti jopa 10 % väestöstä. Nykyään vanhauskoisten kannatus on laskenut tuntuvasti matalammaksi. Neuvostoliiton romahduksen jälkeen vapaat suunnat kuten herätyskristillinen liikehdintä, ovat lisänneet kannatustaan. 95 prosenttia rekisteröidyistä seurakunnista kuuluu varsinaisen Venäjän ortodoksisen kirkon alaisuuteen, mutta sen lisäksi on myös pienempiä ortodoksisia kirkkoja. Suurin osa ortodoksiuskoa tunnustavista ei käy säännöllisesti kirkossa. Kuitenkin kirkko on kunnioitettu sekä uskonnollisten että ei-uskonnollisten keskuudessa, sillä se nähdään Venäjän kulttuuriperinnön symbolina. Yhdysvaltain sisäministeriön vuoden 2007 uskonnon vapautta käsittelevän raportin mukaan 100 miljoonaa venäläistä pitää itseään ortodoksikristittyinä. Pienempiin kristillisiin suuntauksiin Venäjällä kuuluvat katoliset, Armenian apostolinen kirkko sekä muutamat protestanttiset suuntaukset.


title: Uskonto Venäjällä

text: Siinä missä ortodoksisuus on Venäjän slaavilaisia kansanosia etnisesti määrittelevä uskonto, sunnilainen islam on vastaavalla tavalla useimpien turkkilaisia kieliä puhuvien kansojen perinteinen uskonto. Muslimiväestö keskittyy pääosin tietyille Venäjän eteläisille alueille, kuten Kaukasukselle ja Tatarstaniin. Venäjällä on arvioitu asuvan 15–20 miljoonaa muslimia, mikäli kaikkien ”muslimikansojen” jäsenet lasketaan muslimeiksi. Toisaalta kyselytutkimusten mukaan islaminuskoisia olisi vain 7–9 miljoonaa. 3–4 miljoonaa muslimia on tullut Venäjälle muista entisistä neuvostotasavalloista. Useimmat muslimit elävät Volgan ja Uralin alueella sekä Pohjois-Kaukasuksella, Moskovassa, Pietarissa ja Länsi-Siperiassa. Buddhalaisuutta on perinteisesti esiintynyt Burjatiassa, Tuvassa ja Kalmukiassa. Jotkut Siperian ja kaukoidän alkuperäisasukkaat, esimerkiksi Sahassa ja Tšukotkassa, harjoittavat luonnonuskontoja valtauskontojen lisäksi.


title: Uskonto Venäjällä

text: Venäjän korkein oikeus on julistanut Jehovan todistajain hallintokeskuksen ääriliikkeeksi 20. huhtikuuta 2017. Päätös merkitsee YLEn mukaan sitä, että sen toiminta katsotaan kielletyksi ja varat takavarikoidaan. Jehovan todistajia on Venäjällä arviolta 165 000.


title: Monkey Grip

text: Monkey Grip on toukokuussa 1974 julkaistu, tuolloin The Rolling Stonesin basistina vaikuttaneen Bill Wymanin ensimmäinen sooloalbumi.


title: Carlos Peucelle

text: Carlos Desiderio Peucelle (13. syyskuuta 1908 – 1. huhtikuuta 1990) oli argentiinalainen jalkapalloilija ja jalkapallovalmentaja. Hän edusti Argentiinaa Uruguayn MM-kisoissa 1930, kun Argentiina hävisi isäntämaalle loppuottelussa 4–2 Peucellen tehtyä ottelussa 1–1 tasoitusmaalin. Koko turnauksessa Peucelle pelasi 4 ottelua tehden kolme maalia. Hän on myös nelinkertainen Argentiinan mestari (1932, 1936, 1937, 1941) pelatessaan River Platessa. Hän voitti urallaan kahdesti Copa Américan (1929, 1937).


title: João Derly

text: João Derly de Oliveira Nunes Júnior (s. 2. kesäkuuta 1981 Porto Alegre, Rio Grande do Sul, Brasilia) on brasilialainen judoka, kaksinkertainen maailmanmestari.


title: João Derly

text: Derly voitti vuonna 1997 alle 56 kg:n sarjan Etelä-Amerikan mestaruuden Medellinissä ja sijoittui kolmanneksi Pan-Amerikan mestaruuskilpailuissa Guadalajarassa. Seuraavana vuonna hän sijoittui kolmanneksi World Youth Games -kilpailujen alle 60 kg:n sarjassa Moskovassa ja voitti 2000 saman sarjan alle 20-vuotiaiden maailmanmestaruuden Nabeulissa.


title: João Derly

text: Derly sijoittui vuonna 2001 kolmanneksi Pekingin universiadeissa ja Cordoban Pan-Amerikan mestaruuskilpailuissa sekä seitsemänneksi Münchenin MM-kilpailuissa, kaikki alle 60 kg:n sarjassa. Hän voitti saman sarjan mestaruuden Etelä-Amerikan kisoissa Rio de Janeirossa 2002. Pan-Amerikan mestaruuskilpailuissa Salvodorissa 2003 hän oli 60-kiloisissa toinen.


title: João Derly

text: Derly voitti alle 66 kg:n sarjan Pan-Amerikan mestaruuskilpailuissa Caguasissa 2005. Myöhemmin samana vuonna hän voitti saman sarjan mestaruuden Kairon MM-kilpailuissa kukistettuaan loppuottelussa Japanin Masato Uchishiban. Vuonna 2007 hän uusi 66-kiloisten mestaruuden Rio de Janeiron MM-kilpailuissa voitettuaan loppuottelussa kuubalaisen Yordanis Arencibian. Aiemmin samana vuonna Derly oli voittanut samassa kaupungissa kultaa Pan Amerikan kisojen 66 kg:n sarjassa. Vuonna 2009 hän voitti Pan-Amerikan mestaruuskilpailuissa Buenos Airesissa kultaa 66 kg:n sarjassa.


title: João Derly

text: Derly on voittanut viisi maailmancupin kilpailua, ollut kaksi kertaa toinen ja kerran kolmas.


title: Moottoripyöräilyn Italian Grand Prix 2009

text: Italian Grand Prix 2009 oli kauden viides osakilpailu ja se ajettiin 29.-31. toukokuuta Mugello Circuitilla.


title: Bessemer Venture Partners

text: Bessemer Venture Partners on yhdysvaltalainen pääomasijoitusyhtiö, joka toimii venture capital -rahoittajana. Yhtiö on alansa vanhin Yhdysvalloissa. Se perustettiin vuonna 1901 (aktiivista sijoittamista vuodesta 1911) hallinnoimaan Henry Phippsin osuutta Carnegie Steel Companyn osakkeiden myyntituloista. Phipps oli Carnegie Steelin perustajan, Andrew Carnegien liikekumppani ja hänen jälkeensä yhtiön suurin osakkeenomistaja. Carnegie Steelin alkuvaiheen menestys perustui Sir Henry Bessemeriltä lisensoidun teräksen valmistusprosessin (Bessemer-prosessi) kaupallistamiseen. Phipps nimesi uuden sijoitusyhtiönsä tämän menestyksensä taustalla olleen keksijän kunniaksi.


title: Bessemer Venture Partners

text: Vuosina 1911–1975 yrityksen toiminnot olivat osa Bessemer Securities Corporationia, joka jatkaa nykyisellään Bessemer Venture Partnersin kumppanuusyhtiönä.


title: Bessemer Venture Partners

text: Bessemer Venture Partnersin tunnettuihin sijoituksiin kuuluvat muun muassa Gartner, Ingersoll Rand, International Paper, Staples, VeriSign ja Wikia. Bessemer Venture Partners on varsin tunnettu venture capital -alan sisällä myös "anti-portfoliostaan", jossa käydään läpi tapauskohtaisesti, kuinka yritys hylkäsi eräät sittemmin erittäin kannattaviksi osoittautuneet sijoituskohteet. Näihin menetettyihin mahdollisuuksiin kuuluvat muun muassa Apple, EBay, FedEx, Google ja Intel.


title: Bessemer Venture Partners

text: Yrityksen päätoimipaikka on Menlo Parkissa, Kaliforniassa. Piilaakson lisäksi sillä on toimistot New Yorkissa, Massachusettsissa, Israelissa, Kiinassa ja Intiassa.


title: Moottoripyöräilyn Katalonian Grand Prix 2009

text: Katalonian Grand Prix 2009 oli kyseisen kauden kuudes osakilpailu, ja se ajettiin 12.-14. kesäkuuta Circuit de Catalunyalla Barcelonassa, Espanjassa.


text: "Lähde: MotoGP.com"